Russia Ralkap Pawlin Tikulh Pakhat An Kulh Thluh, Tikulh Kiltu Ukraine Ralkap 13 Cu Peaw Dingin An Fial Nan An Duh Lo – Meifar\nRussia Ralkap Pawlin Tikulh Pakhat An Kulh Thluh, Tikulh Kiltu Ukraine Ralkap 13 Cu Peaw Dingin An Fial Nan An Duh Lo\nFebruary 25, 2022 admin Leitlun 0\nFebruary 24, 2022 zing ah Russia ralkap pawlin Ukraine ram an siim. Odessa tipi parih um Snake Island tikulh cu Ukraine ram ta a si, himi tikulh cu an hmang tangkai zet ih an ram ihsin lut/suak lawng pawl khal an hmu thluh thei. An sumdawngnak hmun pakhat khal a si.\nRussia lawng ralkap tam zetin himi tikhulh cu an va kulh thluh, longspeaker in, “Russia ralkap pawl kan si, nan ralthuam ret uhla thisen suahnak le thihhlohnak a thleng lo ding. Nan ralthuam nan ret lo asilen kan lo bomb darh thluh ding” tin an hringhro.\nTikulh kiltu Ukraine ralkap pawlin, “Russia ralkap pawl, va lu’aw uh!” (Go f~k yourselves!) an ti. Russia ralkap pawl cu an thinheng tuk ih an kapaw ciamco hnuah tikulh kiltu Ukraine ralkap 13 in ram le miphun hrangah an nunnak an hlan.\nRalhrang In Tanbu Khua Kiangih Raltlan Beunak Hmun Cu PDF Sakhan Tin An Kap Ciamco\nUkraine Ralkap In An Ram Hrangah Bomb In A Puahaw That, An Ram President Hlun Khal Russia Rallian A Do Thok Tum >>>


Kiang le Kap Ruangah Thleng Theih Asilo | VCTH\nKiang le Kap Ruangah Thleng Theih Asilo\nHome » Cahram » Kiang le Kap Ruangah Thleng Theih Asilo\nBy vcth on November 3, 2013.\nSocrates cu nupi a nei hlanah a rual le pawl thawn inn-khaan fate te sungah an um tlang. Khaan fate zet nan, Socrates cu nitin lungawi te in a rak nung. A rualpa pakhat in “hitluk minung hman to le ding ṭhiṭha thei lo mi khaan fate te sungah ziang tin lungawi ten na um thei?” tin a sut.\n“Rual le pawl thawn um tlang tikah.. mah duh caan ah kan thuruahnak le, kan thinlung sung um mi pawl kan hlawm aw thei. Himi hi in nuam ter tu pawl an si lo ding sawm?” tin Socrates in a sawn.\nCuhnu ah a rual le pawl cu nupi an nei ih cui inn ihsin an suak thluh. Cui inn khaan fate te sungah cun Socrates pakhat lawng a tang. Asinan, a hlan vekin nitin lungawi zet hmel thawn a nung rero ko.\n“Mah te lawng um pi nei lo in na um nan, ziang tin na lungawi thei?” tin a rualpi pawl in an sut lala. “Cabu pawl tampi ka nei. Cabu pakhat hi ka hrangah saza pakhat asi. Hitluk saza tampi thawn um tlang ih an sim mi pawl ruat in zir rero mi cu ka nuam aw rori” tin Socrates in a sim sal.\nKum rei lo ah Socrates tla nupi a nei ve. Nupi nei hnuah innpi pakhat ah an ṭhawn aw. An inn hi dot 7 lai asiih, tangtabik dot ah an um. Tangtabik dot ti cu a bal bik, hna tla a set bik, humhimnak tla a um lo bik mi asi, cu bet hlei ah inn par lam ih hnawm pawl tla a rak thlak ṭheu.\nCuihmunah Socrates cu lungawi ten a nung rero kha a rualpa in a hmuh tikah “Hivek khaan ah ziang tin lungawi ten na um thei?” tin a sut lala.\n“Tangtabik khaan ah um cu a remcang tuk si. Lut ve ten inn si cih. Thilri pawl tla thiar a ol. Rual le pawl an ra le tla in hawl ol. Dotkhat hnu dotkhat va kai ih sut rero a ṭul nawn lo. Ka lungawi bik mi cu inn hmaiah pangpar pawl le hanghnah hnagrah pawl ka cing thei mi tla an si” tiah a ti.\nTangtabik khaan ah kumkhat hrawng an um hnuah a par tabik si mi dot (7)nak ah an ṭhawn aw lala. Ziangahtile, mi thar a rak thawn mi innsungsangah putar pakhat a tel ih inn par sile a hrangah a kai a har ih Socrates te sawn an ṭhawn aw.\nA par tabik ah a um ve lala ko nan, Socrates cu lungawi zet in a nung rero ko.\nA rualpa in “ziang ruangah lungawi te na um thei thotho?” tin a sut lala.\n“A par tabik dot ih um hi a ṭha si. Nitin lilawn tum/kai ṭul ringring ih damnak hrangah tla a ṭha. Exercise pakhat asi. Nitleu ṭhaten ka ngah ih ca siar tikah mit na nawn lo. Sun tla zaan tla ziang thawngvang a um lo. In rak ti hnaihnok tu um lo pi” tin a ti sal.\nCui a rualpa cu Socrates ih tlawngta Plato a ton tikah “ Na saza Socrates cu a um nak hmun pawl a ṭha lo, rem lo zet nan a lungawi thei ringring ti” tin a ti tikah……\nPlato in “Thu Ngaingai in minung pawl ih kan nun le kan um daan (mood) thuṭhen cetnak a tuah sak tu cu Kiang le Kap, Kim veel silo. An mah ih an thinlung sawn asi” tin a sawn.\n4 Responses to Kiang le Kap Ruangah Thleng Theih Asilo\nA tha zet na ngan mi.\nsuinei January 16, 2010 at 9:53 am\nZir ding tha ngai ngai si.\nNa thiam thei tuk aw ! mi nung nun nak ah kha mi nun nak nei ve cio seh la a nuam tak ding ti! na thiam tuk cawn tlak bak si\nKai Te January 18, 2010 at 7:54 am\nA tha tuk…\nNi tin nun ah Socrates ih nun dan vekin\na tha zawng lawng2 ih zoh thiam mi sithei vesehla duh ava um ve.


Akhal Tag wallpapers: Akhal-tekes Zares Asian Russian Breed Horse Akhal Teke By Wallpaper HD. Akhal Teke Horse Animal Beautiful Equine Photography Photo Wide Screen Wallpaper Pictures HD.\nBrowse by : Akhal Tag\nAll wallpapers tagged with this tag: Akhal


» amazing thong\nKiller ass thread – Mercedes in a thong!\nPosted by Staff (07/15/2010 @ 7:44 am)\nHere’s a killer ass shot of the sensual Mercedes in a tiny thong.\nTags: amazing ass, amazing thong, Bullz-Eye.com, delicious ass, exotic ass, firm ass, incredible ass, juicy ass, killer ass, killer ass thread, Latin ass, Latina ass, Mercedes, micro bikini, thong ass, tight ass, tiny bikini, tiny thong


Bible Thianghlim - AMOS\nBibleThianghlim – AMOS\nA ngantu: Amos\nNgan kum: B.C. 765-757 hrawng\nAmos cu sak lam lalram ah thu a phuang, asinan amah cu thlang lam lalram Tekoa khawmi a si. Tekoa khua cu Juda ramṭhing zimah a um ih, Amos cu rankhāltu a si. Neta lamah mifarahpawl ih ei mi theirah phun, «Theikung rah kilkhawitu,» a si thu a rel (Amo 7:14). Hih cān ah Judah le Israel cun an lalram cu Solomon uk lai tiat in an kauh. Hih cān cu Israel hrangih hmuingil cān a si. Israel a hmuingil laiah, midingfel neinungin mifarahpawl an băwm ding Pathian in a beisei (Dnp 15:4-5). Cuti si loin, milem bia Israel mineinungpawl cun an sumpai le an thiltitheinak cu micaklo palbĕtnak ah an hmang.\nAmos in a thuphuan cu miphunpawl parih thiamlo coternakpawl a dăwtdăwtin a thăwk (Amos 2:16). A netabik le a saubik thiamlo coternak cu Amos in Israel parah a phuang. Hih thiamlo coternak a phuan hnuah Amos in Pathian «Kamsuakthu hi ngaithla uh» tiin mipi a sawm. Pathian par le pakhat le pakhat karlakih an sualnakpawl a rel tikah «Kamsuakthu hi ngaithla uh» ti hi vei thum a rel (Amos 3:1-55:17). Sual in dāntatnak a thlen ih, Amos in hmakhawpihnak pahnih mipi parah a phuang (Amos 5:18-6:14). Hi cabu hi Bawipa in Amos a hmuh mi thil pahnih thawn a netter: a hmaisa ah dāntatnak, cuihhnu ah tundinsalnak (Amos 7:1-9:15). Amos in micaklopawl an palbĕt ruangah an parah Pathian in kharbawkpawl, ni ling le nehnak a thlenter ding thu a phuang. Asinan a siraw mipawl cu Pathian in a tundinsal hai ding thu khal a tiamkam. Ni khat ni ni ah David cithlah ihsin siangpahrang pakhat ih uk dingin, Israel cu a ram ah Pathian in a hruaikir leh ding.\nA thuphuan mi a ngannakah, Amos cu Puithiam Hnaṭuannak bung 26 le Dān peksalnak bung 28 thu ah a ṭhumawsal cingcing. Israel in Pathian thu a lun lo asile, a parih thleng ding mi dāntatnakpawl kha hi bung pahnih hin cipciar zetin an rel. Hih dāntatnakpawl hi an thleng ding a si tiah mipi ralrinnak a pe. Amos hi Thukham Thar khalah hmun pawimawh a luah. David sungza tundinsal a si tikah, Zentelpawl cu Bawipaih hmin ih kawh an si ding tiah a sim (Amos 9:11-12). Khrih van a kai hnuah, hihi a thlengkim thăwk ih James in Apostolpawlih Cangvaihnak cabu 15:14-21 ah Amos 9:11-12 hi a vun la ih, cutawk ih a rel duh mi cu thuthangṭha thu ih Pathian ruahmannak ah miphunpawl an tel ti le thuthangṭha an zum tikah Jew-mi ih va can ṭul kherkher loin, Zentel an si kumkhua ding ti mi a si.\nI. Amos in miphunpawl dokalhin thucah pariat a phuang (bung 1-2)\nII. Amos in Israel-ih sualpawl le Pathian-ih ralrin peknak a phuang (bung 3-6)\nIII. Amos in Pathian-ih thuṭhennak larnak panga a hmu (7:1-9:10)\nIV. Amos in Pathian-ih tundinsalnak a tiam (9:11-15)\n1 Judah siangpahrang Uzziah san lai le Israel siangpahrang Joash fapa Jeroboam san lai, linghnîn hlan kum hnih laiah, Israel thuhla ah Tekoa hmun ih rankhāltupawl lakih pakhat Amos ih hmuh mi kamsuakthupawl.\n2 Cule anih in,\n«Zion ihsin Jehovah a hûk ih,\nJerusalem ihsin a aw a suah;\nTuukhāltupawlih ran tlannak hmun a ṭap ih,\nKarmel tlang zim a ro,»\n3 Jehovah in hitin a sim:\n«Damaskas ih a thilsual tuah mi pathum ruang le pali ruangah,\nA dāntatnak ka lakir lo ding,\nZiangruangahtile fangcīlnak thir thawn Gilead a cil.\n4 Asinan Ben-Hadad siangpahrang innpawl kangráltu ding meisa,\nHazael inn sungah ka thlah ding.\n5 Damaskas kăwtka tlâng khal ka băl ding ih,\nAven Phaikuam luahtupawl le\nBeth Eden ih siangpahrang kianghrăwl kengtu ka sâtcat ding.\nSiria-mipawl cu Kir ram ah ralkaih ah an feh ding,» tiah Jehovah in a ti.\n6 Jehovah in hitin a sim:\n«Gaza-ih thilsual tuah mi pathum ruang le pali ruangah,\nZiangruangahtile Edom pek dingah,\nMipi zaten an hruaihlo thluh.\n7 Asinan Gaza khawkulh parah ka meisa ka thlah ding ih, cumi cun a hauhruangpawl a kāng ding.\n8 Ashdod luahtu le Ashkelon siangpahrang kianghrăwl kengtu ka sâtcat ding;\nEkron dokalhin ka kut ka văi ding ih,\nFilisṭia a tāngsŭn an hlorál ding,» tiah Bawipa Jehovah in a ti.\n9 Jehovah in hitin a sim:\n«Ṭaiar-ih thilsual tuah mi pathum ruang le pali ruangah,\nA dāntatnak ka lakir lo ding.\nMipi zaten an hruaihlo thluh ih,\nUnau sinak thukham an cîng nawn lo.\n10 Cule Ṭaiar khawkulh parah meisa ka thlah ding ih,\nA hauhruangpawl an kangrál ding,» tiin.\n11 Jehovah in hitin a sim:\n«Edom ih thilsual tuah mi pathum ruang le pali ruangah,\nZiangruangahtile ralnâm thawn a unaupa a dawi ih,\nZawnruahnak hmuahhmuah a hlăwn thluh.\nA thinhengnak a reh lo ih,\nA thinlingnak cu kumkhuain a pai.\n12 Cule Teman khaw parah meisa ka thlah ding ih,\nBozrah hauhruangpawl a kangrál ding,» tiin.\n13 Jehovah in hitin a sim:\n«Ammon-mipawlih thilsual tuah mi pathum ruang le pali ruangah,\nZiangruangahtile an ramri kauhter duh ah,\nGilead nunau faraipawl an ráipăwp hai.\n14 Cule Rabbah khawkulh parah meisa ka muah ding ih,\nCumi cun a hauhruangpawl cu ral do ni ih ral auaw lakah le phusîng tlun tikih thli hrang lakah a kangrál ding.\n15 An siangpahrang cu sáltannak ah a feh ding,\nAmah le a ralbawipawl khal sál ah an fehtlang ding,» tiah Jehovah in a ti.\n1 Jehovah in hitin a sim:\n«Moab-ih thilsual tuah mi pathum ruang le pali ruangah,\nAmah dāntatnak ka lakir lo ding,\nZiangruangahtile anih in Edom siangpahrang ruhpawl vâm dingin a ur.\n2 Cule Moab parah meisa ka thlah ding ih,\nCumi cun Kerioth hauhruangpawl a kangrál ding;\nMoab cu buai culcinak thawn,\nRal authâwm le tuupa ki phawt awn lakah a thi ding.\n3 Cule hruaitupawl cu an lak ihsin ka that hai ding ih,\nA ralbawipawl hmuahhmuah cu amai zawngah ka that hai ding,» tiah Jehovah in a ti.\nJudah parih Dāntatnak\n4 Jehovah in hitin a sim:\n«Judah-ih thilsual tuah mi pathum ruang le pali ruangah,\nAmah dāntatnak ding ka lakir lo ding,\nZiangruangahtile Jehovah Dān an hnáwng ih,\nA thupekpawl an thlun lo.\nAnmah cu an pupápawl ih thlun mi,\nAn thuphan per mi in a hruaipêng hai.\n5 Cule Judah parah meisa ka thlah ding ih,\nCumi cun Jerusalem hauhruangpawl a kangrál ding,» tiin.\nIsrael parih Dāntatnak\n«Israel-ih thilsual tuah mi pathum ruang le pali ruangah,\nAmah dāntatnak cu ka lakir lo ding,\nZiangruangahtile midingfelpawl cu ngun ah an zuar ih,\nMifarahpawl cu kedam kăwp khat ah.\n7 Mifarahpawlih lu cu leilung leivut parah an palbĕt,\nCule mităngdawrpawlih lamzin an merhkâwi.\nKa hmin thianghlim bawrhbangter dingah,\nMi pakhat le a pa in nunau pakhat an pantlang.\n8 Tiamkamawknakih an lâk mi hnipuan phahin biakṭheng kiang i kip ah an zau ih,\nCawhkuan vekih an rak lâk mi sabitzu cu an pathian inn ah an in.\n9 «Cucingin, Sidar thing vekih sâng le Elon thing vekih khoh Amor-mi an hmaiih thahsaktu cu keimah ka si.\nTlun lamih amai rah le hnuai lamih amai hrihrampawl ka tisiat.\n10 Cuihtlunah Amor-mi ram luah dingin, Izip ram ihsi lo hruaisuaktu le ramṭhing ih kum 40 sung lo hruaitu khal keimah ka si.\n11 Nan fapa hrekkhat cu profet ah ka tuah hai ih,\nNan tlangval hrekkhat cu Nazir-mipawl ah.\nMaw Israel tefapawl, cuticun a si ko lo maw?» tiah Jehovah in a phuang.\n12 «Asinan Nazir-mipawl cu sabitzu nan inter ih,\n‹Thuphuang hlah uh,› tiin profetpawl thu nan rak pe.\n13 Ngai hnik, fângtel thawi khat lêng a niam bangin,\nKei khal nannih in in niamter.\n14 Curuangah mitlancakpawl khal in relhnak an nei lo ding.\nMicak in cahnak a nei nawn lo ding ih,\nRal do thiam khal in amai nunnak a runhim fawn lo ding.\n15 Thál kengtu a ding thei lo ding ih,\nMitlancak khal a tlânsuak lo ding,\nRángtotu in amai nunnak a runhim lo ding.\n16 Cuih ni ah ral do thiampawl lakih ralṭhabik cu taklawngin a tlân ding,» tiah Jehovah in a phuang.\nProfet Thucahih Thuneihnak\n1 Maw Israel tefapawl nanmah dokalhih Jehovah kamsuakthu hi ngaithla uh. Cumi cu Izip ram ihsi ka hruaisuah mi sungkua pumpi dokalhnak thu a si:\n2 «Leilung tlun sungkuapawl hmuahhmuah lakah nangmah lawng hi ka lo thei hleice;\nCuruangah nan mawhsualnak ruangah dān ka lo tat ding.\n3 An lung a rual lo asile, mi pahnih cu an fehtlang thei ding maw?\n4 Kiosa in deh ding sa a neih lo tikah, tupi sungah a hûk maw si?\nKiosa vanglai in zianghman dehngah loin, a pûk ah a hngirhngir maw si?\n5 Tarh mi tháng um loin, vâte cu leilung parih tháng sungah a ṭum maw si?\nThang in zianghman awk loin, lei par ihsin a pelh maw si?\n6 Khawpi sungih tuupa ki an phawt asile, mipi an khūr lo ding maw?\nKhawpi sungah vanduainak a um asile, Jehovah ih tuah mi a si lo ding maw?\n7 A siahhlawh profetpawl hnenah a thuthup phuang loin,\nBawipa Jehovah in zianghman a tuah hrimhrim lo.\n8 Kiosa a hûk e!\nZo so ṭih lo um ding?\nBawipa Jehovah a ṭawngsuak e!\nZo so thuphuang loih um thei ding?» tiin.\nIsrael Sualnak Dāntat a Si\n9 Ashdod hauhruangpawl le\nIzip ram ih hauhruangpawl ah phuang uh,\n«Samaria tlang parah pungkhawmaw uh,\nAmai sungih buainak maksak le amai sungih palbĕt mipawl cu zoh uh,» tiin.\n10 «Ziangahtile a dik mi ziangti vekih tuah ding ti an thei lo, Jehovah in a ti.\nAnnih cun an hauhruangpawl ah nunrawnnak le misuamnak an khawlkhawm,» tiin.\n11 Curuangah Bawipa Jehovah in hitin a sim:\n«Ram kiangkap hmuahhmuah ah doral a um ding;\nNa hnen ihsin na cahnak a băwtthlek ding ih,\nNa hauhruangpawl cu răm an si ding,» tiin.\n12 Jehovah in hitin a sim:\n«Kiosa kâ sung ihsin tuukhāltu in a tuu ke pahnih asilole a hna themte a lawnsak bangin,\nIhkhun tlâng themte le tokham tuamnak puan themte thawn\nSamaria ih cêng Israel tefapawl cu lăwnsak an si ding.\n13 Ngaithla uhla Jakob sungza dokalhin theihter uh,» tiah Bawipa Jehovah, ralkap rualpawlih Pathian in a ti.\n14 «An thilsual tuah mipawl ruangih Israel dān ka tat ni ah,\nBethel biakṭhengpawl khal dān ka tat ding;\nCule biakṭheng kipawl sahcat an si ding ih,\nLei ah an tla ding.\n15 Thlatang inn cu ṭhâl inn zawngah ka tisiat ding;\nVuiho innpawl an hlorál ding ih,\nInn ropi zetzet pawl an cem ding,» Jehovah in a phuang.\n1 Samaria tlang parih um nannih Bashan câwpipawl,\nNan pasalpawl hnenih, «Sabitzu rak keng uh, in uhsi,» tiih titupawl,\nHi kamsuakthu hi ngaithla uh.\n2 «Bawipa Jehovah in a thianhlimnak in sia a săm:\nNgai hnik uh, sathurnak ih a lo lakhloh ni a ra thleng ding ih,\nNan lakih a netabik tiangin ngasio in a lahlo ding.\n3 Khawkulh păwp ihsin nan pawtsuak ding ih,\nMi tin mai hmai zawn cio ah,\nCule nang cu Harmon tlang lamah hlăwn na si ding,» tiah Jehovah in a phuang.\n4 «Bethel ah feh uhla, thilsual tuah uh,\nGilgal ah thilsual karhzaiter uh;\nZing tin nan raithawi mipawl rak keng uh,\nKum thum dan ah nan ṭhen hra ṭhen khat pawl khal.\n5 Lungawi thu sim raithawinak cu thilnu thawn hlan uh,\nMai palungsuak thawhhlawmpawl phuang uhla thăn uh;\nZiangahtile nannih Israel tefapawl, cucu tuah nan duh mi a si!» tiah Bawipa Jehovah in a phuang.\nIsrael in Nunrĕmnak a Pawm Lo\n6 «Nan khawpipawl hmuahhmuah ah, aha fainak ka lo pe.\nCule nan umnak kip ah sang tlaksămnak ka lo pe;\nSikhlahsehla ka hnenah nan ra kir cuang lo,» tiah Jehovah in a phuang.\n7 «Cuihtlunah fâng ah cān thla thum duh ah ruah ka lo phihsak.\nKhaw pakhat ah ruah ka surter,\nKhaw dangah ruah ka kaitâng.\nHmun pakhat ah ruah a sur ih,\nHmun dang ah ruah sur loin a car.\n8 Tidai in duh ah khaw hnih maw, khaw thum cu khaw dangah an vâkvai,\nAsinan an khawp cuang lo.\nCuticingkhalin ka hnenah nan ra kir cuang lo,» tiah Jehovah in a phuang.\n9 «Thil hring rocarnak le thil hring pangmăn kainak thawn ka lo vua.\nNan sabit hmuanpawl,\nNan theipi kungpawl le nan olif kungpawl an karh tikah,\nKharbawk in an lo eisak ṭheh.\n10 «Izip ih ka rak thlah bangin, nan lakah nathrisia ka thlah;\nNan minopawl ralnâm in ka that, nan rallak rángpawl thawn;\nNan ṭanhmun khuarnak rimthu cu nan hnar sungah ka lutter,\nSikhalsehla ka hnenah nan ra kir cuang lo,» tiah Jehovah in a phuang.\n11 «Pathian in Sadom le Gomorrah a tisiat bangin ka lo tisiat,\nCule meisa sung ihsin thingthu zûk mi vek nan si;\n12 «Curuangah Maw Israel, hihi nan parah ka tuah ding:\nHimi hi nan parih ka tuah ding ruangah,\nMaw Israel, na Pathian táwng dingin timtuahaw aw!»\n13 Ziangahtile ngai hnik,\nMinung hnenih a ruahnak phuangtu,\nZing khawvâng thim ko tuahtu,\nLeilung sannak hmunpawl páltu,\nA hmin cu ralkap rualpawlih Pathian Jehovah a si.\n4:6a ha fainak: Ei ding tlaksăm a simnak a si.\nIsrael hrangih Ṭahnak\n1 Maw Israel sungza, nanmah dokalhih ṭah hla ka ken mi thu hi ngai hnik uh:\n2 «Fala him Israel cu a tlu;\nA thosal nawn lo ding.\nAmai ram ah thlauthlakin a um;\nAmah kaithotu ding zohman an um lo,» ti hi.\n3 Ziangahtile Bawipa Jehovah in hitin a sim:\n«Ralkap 1000 thlahsuaktu khawpi ah 100 lawng an tâng ding ih,\nRalkap 100 thlahsuaktu Israel sungza ah pahra lawng an tâng ding,» tiin.\n4 Ziangahtile Israel sungza hnenah Jehovah in hitin a sim:\n«I hawl uhla, nung uh;\n5 Asinan Bethel hawl hlah uhla,\nGilgal ah lut fawn hlah uh,\nBeersheba khal kân hlah uh;\nZiangahtile Gilgal cu ralkaih ah a feh tengteng ding ih,\nBethel cu zianghmanlo ah a cang ding,» tiin.\n6 Jehovah hawl uhla nung uh,\nCuloasile meisa bangin Joseph sungza a phiatfai pang ding,\nA kangrál hai ding,\nZohman in Bethel hrangah an hmit thei lo ding.\n7 Nannih diknak hnîtkhâ ih cangtertupawl le\nDingfelnak leilung ih hlăwnthlatupawl tla!\n8 Anih cun Kimah le Kesil a tuah,\nThim mepmep cu zing khawvâng ah a cangter ih,\nSun cu zan khawthimah a tuah.\nTifinriat tipi a ko ih,\nLeilung vangdâp parah a thlebung;\nA hmin cu Jehovah a si.\n9 Micakpawl hnenah siatnak a surter,\nCutin siatbălnak cu kulhhnget parah a thleng.\n10 Kăwtsuah ih mi nunrĕmtu an hua ih,\nDik zetih thusimtu an fih.\n11 Cule miretheipawl nan palbĕt ih,\nAn hnen ihsin thlairawl siahpawl nan lâk ruangah,\nLungto ser hlir in inn sak hman uhla,\nA sungah nan cêng lo ding;\nSabit hmuan ṭha zet nan tuah ko nain,\nCumi ihsin sabitzu nan in cuang lo ding.\n12 Ziangahtile nan thilsual tuah mi liangluang le nan sualpawl a nasatzia ka thei:\nMidik cu harsatnak nan pe ih, nawhthuh nan la;\nKăwtsuah ah mifarahpawl nan hawisan.\n13 Curuangah, cutivek cān ah cun khawruatthiampawl daiten an um men,\nZiangahtile cucu cān ṭhalo a si.\n14 Nan nun theinak dingah thil ṭhalo hawl loin,\nThil ṭha hawl uh;\nNan rak ti bangkhan,\nRalkap rualpawlih Pathian Jehovah in a lo umpi ding.\n15 Thil ṭhalo hua uh, thil ṭha duh uh;\nKăwtsuah ah diknak dĭn uh.\nZiangmaw ti talin ralkap rualpawlih Pathian Jehovah in\nJoseph hnám tāngsŭn parah\nZangfahnak a nei na hman maw!\n16 Curuangah ralkap rualpawlih Pathian Jehovah, Bawipa in hihi a sim:\n«Kăwtthler hmuahhmuah ah râk ruangronak a um ding ih,\nZinpipawl hmuahhmuah ah,\n‹Ai law! Ai law!› tiah an ti ding.\nLóthlopawl cu ṭah dingin an ko ding ih,\nṬahthiampawl cu râk ruangro dingin.\n17 Sabit hmuan hmuahhmuah ah ṭahnak a um ding,\nZiangahtile nanmah ka lo hruttlăng ding,» tiah Jehovah in a ti.\n18 Ai law, Jehovah ni a duhtupawl hnenah cun!\nZiangahtile nan hrangah Jehovah ni cu ziang a ṭhahnem?\nCuih ni cu thimnak le tleu umlonak a si ding.\n19 Cumi cu mi pakhat kiosa hnen ihsin tlân ih,\nSaváwm táwng thotho vek le,\nA inn ah tlânlut ih,\nPhăr parih kut ret ih, rul ih cuk vek a si.\n20 Jehovah ni cu tleu si loin thim a si lo maw?\nCumi cu vâng um riai lo, thim mepmep a si lo maw?\n21 Nan puai nipawl cu ka hua ih ka fih,\nCule nan tawnkhawmawknak hleicepawl par khalah lungsinak ka nei lo.\n22 Nan Meiur Thilhlănpawl le nan Thlairawl Thilhlănpawl cu in pe khal uhla,\nKa lo cohlang hai cuang lo ding,\nNan ran thau Remnak Thilhlăn khal ka ngaihsak lo ding.\n23 Nan hla thawmvângpawl tla ka hnen ihsin lahlo uh,\nZiangahtile nan hri nei tum mipawlih awnmawi ka ngaithla lo ding.\n24 Cuhnakin diknak cu tiva bangin luang sawn sehla,\nDingfelnak cu tivate luang ringring bangin luang sawn seh.\n25 «Maw Israel sungza, ramṭhing ah kum 40 sung raithawinakpawl le thilhlănpawl in rak pe maw?\n26 Nan siangpahrang Sikkuth-ih milempawl le nan hrangih nan tuah mi nan arsi pathian Kiun khal nan rak zâwn.\n27 Curuangah Damaskas pawn lamah ralkaih ah ka lo kuat ding,» tiah a hmin ralkap rualpawlih Pathian Jehovah in a ti.\nZion le Samaria Ralrin Peknak\n1 Zion ih nuam huahhi ih umpawl le,\nSamaria Tlang ih ralmûang zetih umpawl nan hmakhua a pit a si!\nNannih cu miphunpawl lakih a ṭhabikpawl lak ihsin hrilsin mi nan si,\nIsrael sungza ih run pan mi nan si.\n2 Kalneh khua ah feh uhla, zoh hnik uh;\nCule cutawk ihsin hmun ropi Hamath lamah feh uh;\nCun Filisṭia-mipawlih khawpi Gath lamah suk uh.\nHih lalrampawl hnakin nan ṭhasawn maw si?\nAsilole an ramkulh cu nan ramkulh hnakin a ropisawn maw si?\n3 Nannih vansan ni hlăwnhlotupawl le, Nunrâwng lalnak run keng naitupawl?\n4 Annih cu vuiho ihkhunpawl parah an zau,\nIhkhun nuam parah an lāwng tûalto,\nRante rual lak ihsi tuufa no le\nHruang sungih câwpa nopawl an ei;\n5 Annih cun hri nei tum mipawl tumdān an phuahcawp ih,\nDavid bangin anmai hrangah hla an phuahcawp;\n6 No tumpi hmangin sabitzu an in ih,\nHriak ṭhabik an hnihaw,\nSihmansehla Joseph-ih zăwnzaihnak ah an thin a na lo.\n7 Curuangah anmah cu ralkaih hmaisabikpawl vekin ralkaih ah an feh ding ih,\nPuai hmun ih a zauhuahhipawl kha an um nawn lo ding.\n8 Bawipa Jehovah in amai nunnak sālin sia a săm,\nRalkap rualpawlih Pathian Jehovah in,\n«Jakob-ih hngalnak ka fih ih,\nA hauhruangpawl ka hua;\nCuruangah hi khawpi le\nA sungih um minung zaten ka hlan ding,» tiah a ti.\n9 Cun hitin a si ding, inn pakhat ah mi pahra an tān asile, an thi thluh ding. 10 Cule mithi sungkhat pakhat, phum dingih hriak thihtu, inn sung ihsin inn lengih ruh run cawisuak dingih dăwmtu cun inn sungrilbik ih um mi hnenah, «Na hnenah an um lai maw?» tiah a ti ding.\nCun anih in, «Um nawn lo,» tiah a ti ding.\nCule anih in, «Daiten um aw! Ziangahtile Jehovah hmin kan sal ngam lo,» tiah a ti ding.\n11 Ziangahtile zoh hnik, Jehovah in thupek a pe ding ih:\nInn tumpi cu tlabăl remremin le,\nInn fate cu săwprăwp thluh ko a ṭhaitbăl ding.\n12 Lungpi parah ráng an tlân maw si?\naCuih hmun ah câwcangpawl in lei an let maw si?\nCuticingin nannih cun diknak cu thihsi ah nan canter ih,\nDingfelnak rah cu hnîtkhâ ah nan canter.\n13 Nannih bLo Debar khawpi parih lungawiaipuangtupawl in,\n«Kanmai cahnak in Karnaim khawpi kan la a si lo maw?» tiah nan ti.\n14 «Asinan, zoh hnik, ralkap rualpawlih Pathian Jehovah in, Maw Israel sungza, nanmah dokalhin miphun ka tungding ding.\nAnnih in Hamath luhnak ihsin Arabah tivate tiang an lo dekcăwk vivo ding,» tiah a phuang.\n6:12a Cuih hmun: Tifinriat a si men thei.\n6:13b Lo Debar: Zianghmanlo tinak a si.\n1 Bawipa Jehovah ih i hmuh mi cu hihi a si: ngai hnik, ruah hmaisa thlairawl a keuh thăwk cān ah kharbawk burpi a suakter. Ngai hnik, cumi cu siangpahrang-ih afâng an ah hnuih ruah hmaisa thlairawl a si. 2 Cule hitin a si, cuih ram thlairawl cemviar an ei ṭheh tikah, kei in,\n7:1a fâng an ah hnuih: Siangpahrang tuu hmul meh hnu a si men thei.\n«Maw Bawipa Jehovah, ngaidam hram aw!\nZiangtin Jakob cu a ding thei ding,\nZiangahtile anih cu a derthawm tuk,»\ntiah ka ti.\n3 Himi thuhla ah Jehovah a lamlêt lehsal. «A thleng lo ding,» tiah Jehovah in a ti.\n4 Bawipa Jehovah in in hmuh mi cu hihi a si: ngai hnik, Bawipa Jehovah in meisa hmangin buainak a ko ih, cumi cun ti thûk zet cu a eirál ih, ram tla a kangrál. 5 Cun kei in,\n«Maw Bawipa Jehovah, zangfahten bāng aw!\nZiangtin Jakob a ding thei ding,\nZiangahtile anih cu a derthawm tuk!»\n6 Cule Jehovah cu himi thuhla ah a lamlêt lehsal. «Himi khal tuah a si lo ding,» tiah Bawipa Jehovah in a ti.\nTahdiknak Hri Larnak\n7 Hihi anih ih i hmuh mi cu a si: zoh hnik, Bawipa cu a kut ah darhlumthlai hri kengin, darhlumthlai hri thawi dawl mi kulh kiangah a ding. 8 Cule Jehovah in ka hnenah, «Amos, ziang na hmu?» tiah i ti.\nCule kei in, «Darhlumthlai hri!» tiah ka ti.\nCun Bawipa in, «Zoh hnik, ka mi Israel lakah darhlumthlai hri ka ret. Anmah cu ka zuah hai nawn lo ding.\n9 Isak ih hmun sângpawl cu a ṭhing ding ih,\nIsrael hmun thianghlimpawl cu a lawnglak ding.\nJeroboam sungza dokalhin ralnâm thawn ka tho ding,»\n10 Cun Bethel puithiam Amaziah in Israel siangpahrang Jeroboam hnenah hitin thu a cah, «Israel sungza lakah Amos in nangmah dokalhin a lo phiarthup a si. A ṭawngkampawl hmuahhmuah cu ram hin a phur thei lo ding. 11 Ziangahtile Amos ih sim mi cu hihi a si:\n‹Jeroboam cu ralnâm in a thi ding ih,\nIsrael cu anmai ram ihsin ralkaih ih hruaihlo an si tengteng ding,› »\n12 Cun Amaziah in Amos hnenah,\n«Nang hmutu, feh aw!\nJudah ram ah tlân aw.\nCu tawkah rawl ei awla,\nCu tawkah thuphuang aw.\n13 Asinan Bethel ah cun thuphuangsal nawn hlah,\nZiangahtile himi cu siangpahrang hmun thianghlim a si ih,\nSiangpahrang inn a si,»\n14 Cun Amos in a sâng ih, Amaziah hnenah,\n«Kei cu profet ka si lo,\nProfet fapa khal ka si lo,\nKeimah cu tuukhāl le asikamor rah kilkhawitu men ka si sawn.\n15 Cun rante rual ka thlun hai laiah Jehovah in i hruai ih,\nJehovah in ka hnenah, ‹Feh aw, ka mi Israel hnenah thuphuang aw,› tiah i ti.\n16 Curuangah Jehovah kamsuakthu thei aw:\nNang in, ‹Israel dokalhin thuphuang hlah,\nCule Isak sungza dokalhin ṭawng hlah,› tiah na ti.\n7:14a sikamor: 1Sp 10:27 simfiangnak zoh aw.\n17 «Curuangah himi hi Jehovah ih sim mi a si:\n‹Na nupi cu khawpi sungah hlawhhlâng ah a cang ding;\nNa fanupawl le fapapawl cu ralnâm in an thi ding;\nNa ram cu tah a si ding ih, ṭhen a si ding;\nNang cu ram bawrhbang ah na thi ding ih,\nIsrael cu amai ram ihsin ralkaih ih hruaihlo tengteng a si ding,› tiin,»\nṬhal Thing Rah Larnak\n1 Bawipa Jehovah ih i hmuh mi cu hihi a si: ngai hnik, ṭhâl thing rah kho khat a um. 2 Cule anih in, «Amos, ziang na hmu?» tiah i ti.\nCule kei in, «Ṭhal thing rah kho khat,» tiah ka ti.\nCun Jehovah in ka hnenah,\n«Ka mi Israel hrangah a cemnak a thleng thlang;\nKa zuah hai nawn lo ding.\n3 Cule cuih ni ah, temple hlapawl cu\nṬahaihramnak ah a cang ding, Bawipa Jehovah in a ti.\nHmun kip ah ruak a tawrin a um ding,\nCupawl cu thawmvâng um lo ten hlăwn an si ding,»\ntiah i ti.\n4 Nannih mitlasampawl dawlhthluhtu le\nRam sungih mifarahpawl palbĕttu, hihi ngaithla uh,\n5–6 «Thlairawl kan zuar theinak dingah,\nZiang tikah Thla Thar a cem ding?\nSangvut kan zuar theinak dingah,\nEfa kan fatetter theinak dingah,\nShekel kan tumter theinak dingah,\nCuaithlainak diklo hmangin mi kan bum theinak dingah,\nMifarahpawl ngun ih kan lei theinak dingah,\nMitlasampawl kedam kăwp khat ih kan lei theinak dingah le,\nSangvut ṭhalo tiangih kan zuar theinak dingah,\nZiang tikah Sabbath a cem ding?»\ntiah nan ti.\n7 Jakob-ih ahngalnak sālin Jehovah in sia a săm:\n8:7a hngalnak: Pathian a relnak a si.\n«An tuah mi pauhpauh ka hngilh dah hrimhrim lo ding,» tiin.\n8 Himi ruangah ram cu khūr loin le ram sungih um zaten ṭap loin an um ding maw?\nA ram sung zaten Nile Tivapi bangin a tho ding,\nIzip Tivapi bangin a tho ding, a suar ding ih a rehsal ding.\n9 «Cule cuih ni ah hitin a si ding,» Bawipa Jehovah in a ti,\n«Sun hnuah ni ka tlakter ding ih,\nSunvâng laiah leilung ka thimter ding.\n10 Nan puaipawl cu lusûnṭahnak ah ka cangter ding ih,\nNan hlapawl hmuahhmuah cu ṭahnak ah ka cangter ding;\nCule mi kip tâi ah buri ka ret ding ih,\nMi kip lu cu ka kawngter ding.\nNan dinhmun cu fapa neihsŭn lusûn bangin ka tuah ding,\nCule a netnak cu a khâ mi ni vek a si ding.\n11 «Ngai hnik, ram sungah pām ka thlenter ding ni cu a ra lai, Bawipa Jehovah in a ti,\nRawl pām a si lo,\nTihāl khal a si lo,\nJehovah kamsuakthupawl theihnak pām a si sawn,\n12 Tifinriat pakhat ihsin tifinriat pakhat ah,\nSak lam ihsin nisuahnak lamah an vâkvai ding;\nJehovah kamsuakthu hawlin\nSuk le so ah an tlân ding,\nAsinan an hmu lo ding.\n13 «Cuih ni ah fala himpawl le\nTlangvalpawl cu tihâlin an cau ding.\n14 aSamaria sualnak sálih sesămtupawl le,\n‹Na pathian a nun vekin, Maw Dan!› tiih sesămtupawl le,\n‹Beersheba lamzin a nun vekin!› tiih sesămtupawl cu an tlu ding ih,\nAn thosal nawn lo ding,» tiin.\n8:14a Samaria sualnak: Siria-mipawlih nunau pathian (Ashimah) a relnak a si.\n1 Biakṭheng kiangah Bawipa ding lai ka hmu ih, anih cun,\n«Sângka hnuai zawn zialpawl hnîn dingin, a parih lubolpawl thawi aw,\nCule an zate lu parah bălthla hai aw.\nRalnâm in a tāng mipawl ka that hai ding.\nPakhat hman an tlânsuak lo ding ih,\nPakhat hman an luat lo ding.\n2 Sheol tiang lai hman hai sehla,\nCutawk ihsin ka kut in a lasuak hai ding;\nVan ah an kai a si khalle,\nCutawk ihsin ka dirthla hai thotho ding.\n3 Cule Karmel tlang zimih an relh a si khalle,\nCutawk ihsin ka hawl hai ding ih ka la hai ding;\nKa hnen ihsin tifinriat tawdĕngah thupaw hman hai sehla,\nCutawk ihsin rul thu ka pe ding ih, a cuk hai ding.\n4 An doralpawl hmaiah ralkaih ah feh khal hai sehla,\nCutawk ihsin ralnâm thu ka pe ding ih,\nA that hai ding.\nAn parah ṭhatnak hrang si loin,\nSiatnak hrangah ka mit ka ret ding,»\n5–6 Ralkap rualpawlih Bawi Jehovah, a hmin cu Jehovah a si.\nAnih in leilung a thâm ih, a zuprál,\nCutawk ih cêng mi zaten an ṭap,\nCuih leilung vangdâp parih um hmuahhmuah cu Nile Tivapi bangin an tho ih,\nIzip Nile Tivapi bangin an rehsal.\nVan ah a pindan tlunta a sak ih leilung ah lei hnuai pindan a dĭn;\nTifinriat tipi a ko ih leilung vangdâp parah a burh.\n7 «Maw Israel tefapawl, nannih cu ka parah\nKush-mipawl vek nan si lo maw? Jehovah in a ti.\nIsrael cu Izip ram ihsin ka hruaisuak a si lo maw,\nFilisṭia-mipawl cu Kaftor ihsin,\nSiria-mipawl cu Kir ihsin?\n8 Ngai hnik, Bawipa Jehovah mit cu lalram sualrál parah a fu ih,\nCuih ram cu leilung vangdâp ihsin ka thaihlo ding;\nSikhalsehla Jakob sungza cu ka thaihlo thluh hai lo ding,» tiah Jehovah in a phuang.\n9 «Ziangahtile thu ka pe hrimhrim ding ih,\nIsrael sungza cu miphun hmuahhmuah lakah ṭangṭa ih fâng khei vekin ka khei ding;\nCuticingkhalin fáng khat hman lei ah a tla cuang lo.\n10 Ka mipawl lakih misual hmuahhmuah cu ralnâm in an thi ding,\n‹Vanduainak cun in man lo ding ih, in pah fawn lo ding,› tiih a titupawl thawn an thi ding.\nIsrael Tundinsal a Si Ding\n11 «Cuih ni ah a tlu zo mi David-ih puanthlam ka tungding ding ih,\nA băl mipawl ka rĕm ding;\nA siatnakpawl ka rĕmṭha ding ih, hlanlai vekin ka dĭnsal ding.\n12 Cutin Edom tāngsŭnpawl le ka hmin ih kawh mi,\nMiphunpawl an congah thei ding,» tiah himi tuahtu Jehovah in a phuang.\n13 «Ngai hnik, lei lettu in fâng attu a dawiman ding cān le\nSabit palsawrtu in a ci tuhtu a dawiman ding cān a thleng ding, Jehovah in a ti.\nTlangpawl ihsin sabitzu thlum a fawr ding ih,\nTlangmualpawl hmuahhmuah cu a ciapter thluh ding.\n14 Ka minung Israel-ih vanneihnak ka tungdingsal ding;\nAnnih in khawpi ṭhingpawl an sakṭha ding ih, an luah ding.\nSabit hmuan khal an tuah ding ih, cumi ihsin sabitzu an in ding;\nHmuanpawl khal an tuah ding ih, cumi ihsin a rah an ei ding.\n15 Annih cu anmai ram ah ka phun hai ding ih,\nAnmah ka pek mi ram ihsin phawi an si dah nawn lo ding,» tiah Jehovah na Pathian in a ti.


Zaangfah dilmi Tumtahnak - Chinland Today Media\nZaangfah dilmi Tumtahnak\nNovember 16, 2012 12:44 am·0 comments\nBible Siar Ding: Daniel 1:8-16\nDaniel cun siangpahrang inn ih rawl ei tahrat in le zu in tahrat in\nrai thiang lomi si lo dingah a thinlung a tthencat aw;\ncuruangah Ashpenaz cu amah bawm dingah zaangfah a dil.\n– Daniel 1:8\nKan zate’n Pathian ih umtermi thuneitu a phunphun, innsangmi pawl, hnattuanak boss pawl, acozah hnattuantu upa pawl, asilole pastor pawl hnenah thulehnak kan nei cio ko ding. Cumi pawl in ruahnak pakhatkhat an neihmi pawl kha kanmah ih tuah dingah ttuanvo pek kan si men thei. Leitlun daan ih kan parih thuneitu pawl in Pathian ih kan hrangah a tumtahmi siatsuah thei ding khop in tuah lo theih lo ih hnattuan fialnak kan ton tikah ziangti’n kan tuah/lehrul pei?\nProfet Daniel tla cumi vekih fialnak a tong ve ih ziangti’n si tlunlam thuneitu upa pawl hnenah dotkhat hnu dotkhat zaangfah dil daan ding timi zohtthim dingah a langter a si. A pakhatnak ah, Daniel cu Pathian Thu thlun dingin a thinlung a tthen cat (Daniel 1:8). Cule a bawipa thawn pehtlaih awknak ttha nei thei thotho dingin a zuam (c. 9). Zohkiltu pa in a zaangfah dilngenmi a el tikah, Daniel cu Pathian ih thupekmi pawl pahbal lo ih nun thianghlim nei ih a um theinak dingah a bawipa ih lungkimnak ngah thei dingin lamzin dang ngah ko in a hawl thotho.\nZohkiltu pa in ttuanvo a neihmi cu Daniel le a rualpi pawl tel in mifim pawl kha dam le cak ih an um theinak dingah ei-in tthattha rawl thawzet thawn cawm tthat ding hi a si. Daniel cun zohkiltu pa hnenah zu le sa in le ei ih a nunnak cokpolh vaivuanter ding a duh hrimhrim lo tikah a thusuahmi cu a el ngam ih tlunlam upa pawl ih duhmi tuah theinak ding lamzin dang hawl in ngah ko in a zuam a si (cc. 12-13)\nKan saduhthah (desire) cu Pathian sunloih ding (to glorify God) a si taktak ahcun, Amah in kan tuahsuak theinak dingah lamzin in sial sak ringring a si.\nBawipa Pathian, ka nunnak sungah ka parih thuneitu ka tonmi leitlun bawi upa pawl ih tirhfialmi ka simkir saal theinak dingah fimnak in pe hram aw, cuticun ka hrangih Na tumtahmi tuahsuak theitu ka si ding.\nPathian Ttongkam pahbal dingin fialnak le dilnak ka tong dah maw? Pathian hmin sunlawinak dingah ziangtivekin zaangfah ka dil, leitlun ih thuneitu khal ttihzah upatnak pe thei thotho si in.\nCuti’n Tong Hlah\nZiang a si khal le, Kan Hnenah Um Aw\nFacts of Falam (XXX) nak\nColonel Hrang Thio le 1949 ih Ramsung Ralpi Thu\nCBANA Hohanak In Falam Bible AW Thawn Thun Thluh Ding


Falam Ṭhangso Seh Ti Na Ruat Dah Maw? | Falam Online Media\nFalam Ṭhangso Seh Ti Na Ruat Dah Maw?\nFalam Ṭhangso Seh Ti Na Ruat Dahmaw?\nRuatdah lawn. Kan thinlung cun kan ruat ṭeuti.\nInnhmun thar man ol deuh ih pek cu ṭha ka ti zet. Sumpai cu acozah in tla in ṭanpi sehla, dilnak ca kan zuar mi hman (5000×1000) a siih ziangmawzat hna kan ṭuan thei ding. Innhmun man a khun le inn zalh kan harsa ding. Mi neinung le thil tithei in an ngah pei ih, man ṭha man a hngah le khuale veng a karh fung ding. Tlairawn ti khi ee, a bual kan teng lo ee, nauta nih ee, an ti kan hluan ding.\nFalam khua a tir ah C. Zamual ram ziangzat a tel ti ka thei ban lo nan, 2017 ahcun Acre 124 a tel ti ka thei, thei. Innhmun in hman 700 lenglo a si. An khua zaten inn 60/70 lai cu innhmun pek a mawi ka ti. Keimah ih mawi timen a si. Pek rori ding tinak sihlah. Titheinak khal ka nei lo. Anmah khal in poi an tilo a si thei.\nThudang in vun kat sehla! Manipur tidawl an ṭheh le Sun Ceu Khaan in Parte khua cu lawng in nan feh ding ti sunmang man tla kan um. Kei cu, cuticun kan khua ziangtik ah a pil pei, kan mawṭaw ziin ziang a bang pei, kan lo ram le kan ṭilva ziangzat an sungral pei ti ka lam a har sawn. Hlawknak le zatlaknak khui a nasa sawn pei ti ka lam a har.\nAyeyawadi (Myitsone) project le Hakha Nawi dawl danghman an nor lo tilakah kan Falam peng ah cun nor hrih lo sehla. Ram neitu in an duh ahcun ziang tiṭha.\nFalam ah Ralkap tili kan nei dah. A rei in tidai in leilung a ciah ngah ih a min, tu ah cun hmuh ding a um nawn lo.\n1974 hnu deuh ah Dawbi-chawng hydro electric tidawl kan dawl sal. Kum rei lo ah a min ih a hlo. A tlun ih RCM biakinn hngetkhoh tak hman a min cih. Tidawl ding in kan leilung a hngetkhoh pei maw? Tidawl in electric kan suah pei ih lamhlat ah kan zuar ding ih a ṭhahnem zet ding. Innteek in a zar ziangzat kan to pei. Ziangzat kan sungral pei ih kan zatlak pei. A ṭha nan ti maw? Keimahlawng ih ruah cu ṭhansonak dawnkham le dokalh ka bang. Ruahnak hlawmaw in a ṭhabik hawl sehla, Kan Falam pengpi a ṭhansonak ah …..\nNo Lai Sum Zo\n← Kei cun Aung San Suu Kyi ka thlun ding – Dr. Run Bik\nRALRING : Kalaymyo Covid 19 mina thar thu ah, mipi kan fimkhur ṭul →\nFalam : CNDF, PDF le CDF ṭangrual in SAC ralhraang an do nakah Ralhraang lam mithi an tam\nAugust 18, 2021 Ni Hnem Sung 0\nLamzawh Duhphorh ruangih kaihkhih tuar Salai Bawi Hlei Cuang a luat zo\nAugust 2, 2021 Ni Hnem Sung 0\nThinlunglam doawknak hrang timlam in Chinram ah a ratu SAC ralhraang\nOctober 21, 2021 October 21, 2021 Ni Hnem Sung 0


Mihlo An Hawl Ih An Phone Rero Nan Phone Arak Kai Duh Lo, “Theih Lo Mi Number A Si Ruangah” A Ti – Meifar\nNovember 9, 2021 admin Myanmar 0\nUS, Colorado tlangsang zet ah mipa pakhat ava kaiso ih lamzin a hlo. Nazi 24 hnu khalah a thlennak hotel ah a tlung lo ruangah tualsung palik pawl an theihter, Lake County Search and Rescue (LCSR) in het leh chet tin an hawl rero.\nAn phone rero nan phone cu arak kai duh lo. Ca an kuat ih voicemail khal an kuat nan arak zoh duh cuang lo, a san cu phone number hi a theih dah mi a si lo ruangah a ti.\nOctober 18 sun ah an hawl ih an hmu lo, a thaizing ah tlangpar ah an va hawlsal ih cutik lai caan ah a thlennak hotel ah tluangten arak thleng. Amah hawltu pawl khal an ko tlungsal. “Simlam ah lamzin ka hlo ih ka motor umnak ka hawl vivo. Phone number hi ka theih dah mi asilo ruangah ka rak kai duh lo, in hawl ding ti hi ka rak ruat lo lawlaw” a ti.\nRamtaw pawl hi lamzin an hlo asikhallen mihlo ah an ruat’aw dah lo, anmahten lamzin an sialsuak ṭheu. Thuneitu lam in “Na theih dahlo mi phone number asikhallen an lo phone rero a si ahcun thil poimawh aum si ding ruangah phone cu rak kai mai uh” tin theihternak an suah.\nThudang: Pacang Zuri A Hlo Ih An Hawl Ciamco, Mihlo Hawlnak Ah Arak Telve\nTurkey, İnegöl khua ih um pacang kum 50 mi cu a hlo ih an hawl ciamco, mihlo hawlnak ah ava feh ih a hawl ve. Pacang Beyhan Mutlu le a rualpi pawl cu an khuahnar ah zu an intlang khawm ih hmun dangah a feh hnuah a kirsal nawn lo.\nA rualpi pawlin an hawl rero nan an hmu thei lo ruangah police hnenah an report. Cutin police le khua sung mipi pawlin het leh chet tin a hlohnak kiangkap hrawngah an hawl ciamco nan a sulhnu hmuh ding aum lo ruangah an mangbang tuk.\nMihlo hawlnak ahcun ava feh ve ih zo an hawl ti khal thei loin a hawl bawm ve. A innsang le a rualpi pawlin an rak theithiam lo cu mak an ti zet, caan tawkfang an hawl hnuah an beidong tuk ih a hmin an ko ciamco.\nBeyhan Mutlu in a hmin an ko a theih veten a mangbang ih mipi lak ihsin “Um lawk hrih uh, zoso kan hawl ih? Kei cu hinah ka um si” a ti cu an lungawi in an hnisuak tuk. Mi tlawmngai pawlin Beyhan Mutlu cu an inn ah tluangten an va thlahliam.\nRalkap In Pitar Kum 62 Mi A Pawngsual !!!


Myanmar rampi ti hnin tu Ni nihnih – Dr. Run Bik | Falam Online Media\nMyanmar ram ah 1-2-2021 zing in ralkap cun NLD acozah cu hrilawk ṭum ah voter roll hmin cazin a thongza I tidiklo ah a puh i thuneihnak a la. Kum 50 lai hrehum zet I ralkap kut hnuai I rak tuartu mipi pawl cu an lung a awi lo zet.Ralkap pawl an cang hnu ni 3 nak hrawng in sibawi doctor pawl cun Civil Non Cooperation Campaign (Movement) thok in zung kai lo i um an tum.\nHimi hnu ah acozah zung dang khal in an thlun vivo I an cangvaihnak cu a sang vivo. Mipi thinheng sinsinnak cu Tamadah Win Myint le Aung San Suh Kyi le midang 100 tlun an kaih ruang khal ah a si. An nih pahnih hi dan vek in February ni 15 tiang an kai an ti theinak ah Tamadah pa hi hrilawk pi hlan ah NLD campaign pawl lamzin kiang In a kut a zap.\nHihi covid dan a kalh an ti I,Suh Kyi sawn cu a mah kiltu palik pawl i biakawknak khawl pawl ramdang in an la lut. Amah Suh Kyi khal in ramdang tuah radio fate import rule kalh in a kawl an ti. Ramdang media mi pakhat cun hi radio pawl hi Rangoon zinkap ah lei cawk lo a um a ti.\nBreaking News: Daw Aung San Suu Kyi, Myanmar’s deposed civilian leader, faces up to three years in prison on an obscure charge of illegally importing walkie-talkies.https://t.co/AAvPFgbKEW\nRalkap thuneihnak lak hi NLD cun a duh lo zet nan mipi lamzawh i duhphorhnak nei cu tha a pe lo. Pakhatnak ah covid nat a karh a phang. Pahnihnak ah ralkap pawl in NLD in buainak a cawk tho tin an puh ding ti a phang. Pathumnakah Ralkap in meithal an hmang cun mi tampi an thi lak ding ti a phang. Ralkap in acozah sinak an la thei men ti rak ringaw tu Suh Kyi khal in Ralkap thu hi rak thlun lo ding a ti nan lamzin ah suak uh a rak ti lo.\nCuti cing in Ralkap uknak hua tuktu mipi pawl cun 6-2-2021 Zarhte ni ihsin Hledan ,Rangoon ihsin mipi pumkhawm in lam zawh duhphorhnak an nei thok. Himi ni ah mipi a thong sawn I sandah piah hi a thaisun 7-2-2021 ni ahcun a thongza in sandah an piah thlang.\nTens of thousands join fresh protests against military takeover in Myanmar in biggest demonstrations in the country since 2007https://t.co/99IkOGkuPF\n— DAILY SABAH (@DailySabah) February 7, 2021\nCuiruangah kum 2007 ih Shwe War Zawng tawhlanze an timi Bhuddist phungki pawl I ralkap acozah sandah an pish hnu kum 13 sung I Myanmar rampi tihnintu ni nihnih ah a rung cang.\nZarhte zan nazi 10 hnu ah Aung San Suh Kyi an thlah ti thu a thang I Rangoon mi tam zet cu lungawi I kut beng in an au ciamco. Himi zaan nazi 11:30 ah hi ca ngan tu pa tla Rangoon tiang myone pakhat I myone judge nu nau in phone in zaan lai I ka lo ṭhang cu ka lo hmaisawng zet nan Suh Kyi an thlah ti hi a dik maw tiin a sut I, ca ngan tu pa in a theih lo thu a sang.\n7-2-2021 Pathian ni zing lam nazi 9 hnu ah Rangoon I Laimi tamnak North Dagon ihsin motor I fehna, ke I fehna in hmunpi Hledan an feh thok. Hledan I feh pawl hin himi hnu ah Town hall pi umnak Sule I fehding an si ruangah fehlam hmanah peng 8 lai cu ke in an feh ding.\nProtests sweep across Myanmar to oppose coup, support Aung San Suu Kyi https://t.co/bunsfVci0V pic.twitter.com/PfUVncssjV\n— TODAY (@TODAYonline) February 7, 2021\nHimi I feh pawl hin a tlangpi thu in thlazuk phunhnih an keng. Pakhat cu Sr. Gen. Min Aung Hliang I zuk a si. A zuk ahcun an duh lo ti lang tirnak ah a zuk ah an rin…Cule a dang zuk cu Suh Kyi I zuk a si.\nSandah piah mipi cun ralkap aanaasin uk kan duh lo. Nan, kaihmi pawl thlah uh ti a si bik. Ralkap le palik pawl cu an lang lem lo. Ralkap acozah hin Zarhte ni ihsin FB le internet an phih ruangah ziang hman theih a si lo lawk nan Pathian ni sun nazi 2 hrawng in an thlah leh ih Rangoon lam khal Falam khal I sandah piah pawl cu zoh a theih sal.\n← Falam Mino pawl in Ralkap Uknak dokalh duhphorhnak nei\nFalam Siizungpi khalah Ralkap Uknak dokalh in CDM nei thok tum →\nNi 10 sung Doawknak ah SAC ralhraang 300 kim zik an thi\nSeptember 28, 2021 Ni Hnem Sung 0\nApril 27, 2021 Ni Hnem Sung 0


Kan PiPu Pawl Ziangruangah An Hna An Vit .. -\nKan PiPu Pawl Ziangruangah An Hna An Vit ..\nHornbill February 27, 2020\nChinmi, Kan PIPU Pawl Ziangruangah Hna An Vit..။\nChinmi hmuahhmuah hi Hna vit mi Miphun kan si ti cu theih cia si. Santhar ah kan vit awk lo nan, Kan PiPu pawl cu Hna vit lawnglawng an si ti cu theih tthek si ko.Chinmi cu Calai kan neih nak hi kum 110 fangfang si ih ziangruangah Hnavit mi kan si ti cu fiang tein theih si lo. Sinan, thuanthu cauk tam nawn siar le fiang theih si ko\nChinmi pawl hi China ihsin ra mi kan si ti si. Mi menmen ih ra mi tla kan si lo. Xin – Chin Dynasty nei tu kan si. BC 221 hrawngah Xin-Chin Dynasty cu Han Dynasty an do ti si. Han in a neh thluah ih Xin-Chin pawl cu kan duhduh ah kan tlan.. A hrek cu Malaysia,Vitnam lam tla an thleng ti si.\nkan ni Kawlram dunglam ih tlan tu pawl cu kan tlan nak mal te a hnu deuh tin ruat a si. Tlan ding in kan timtuah ko nan mal te kan hnu deuh. Xin-Chin Dynasty san lai ih thok zo mi Great Wall pi khi Han Dynasty in a sak bet ih Chin mi tampi cu Sal vek rori in hnasa tuk in hnatuan in fial.., Sal cu kan si lo nan, Sal tluk in hna kan tuan.\nkhi mi lai ah Han Dynasty in Xin-Chin mi ti theih thiam nak ding ah an Hnavit ter thluh si ding an ti. Mipa hmuahhmuah Hnavit tthek in hna an tuan. Culai fang ah Han Dynasty cu a dang Dynasty in an do lala ve ih hnatuan nak humhim tu pawl an thanau lai fang ah kan tlan .\nCuruangah kan PuPi pawl Hnavit hi dan pakhat vek ah an ruat ih an Hna an vit fingfing.Tuih Chinram tin an ko,kan ko mi ram kan thleng hman ah Ral tlan kan si ruangah mi ih hmu thei nak hmun ah kan um ngam lo. Mi ih hmuh thei lo nak ram, Tlawng Tuupi sung rori tiang kan tlan. Mizo cu India timi ram hman an thleng.\nTulai…Xin-Chin Dynasty ih hman mi thil ri pawl hi kan mah Chin Miphun pawl tla tuni tiang ah kan hmang ringring lai…..\nPrevious Post: Falam na duhdawt ngaingai maw … ?\nNext Post: India Ah Hindu Le Muslim Buainak Minung 30 An Thi Zo ..


Pathian In Lei le Van A Semsuah lo : Hawking - Chinland Today Media\nSeptember 3, 2010 3:00 am·8 comments\nLei le Van Tuahtu cu Pathian a si...\nPathian in lei le van a tuah tiih Bible ih zumnak cu Britist Scientist Hawking cun Pathian ih tuahmi a silo tiin a cabu thar ah a suah.\nZingzoinak sangvivo ih a hawlnak ihsin Pathian in lei le van (universe) hi a tuah timi thurin cun canvo a nei nawn lo.\n1988 ih a cabu suahmi A Brief History of Time timi ramtin ih zuar tambik le thabik ahcun Hawking hin Big Bang hi leilung ih hipnak nuam tete ih a ra um mi umsun a si tin a ngan. ‘Ziang ruangah tile leilung ih hipnak thurin ah lei le van cu zianghman lo ihsin a mahten a tuah aw/sem suah aw thei a si tin a um a ti. Tumtah umlo ih a mahte ih rak um mi a si. Curuangah minung khal kan um, ih lei le van khal a um’ tin The Grand Design The Times thuthang ca ih suahmi ahcun a ngan. Lei le Van tuahtu Pathian a si tiih cati ih ngan hi pom pi a tul bik cuanglo a si ti khal cun a thu nganmi ahcun a ngan bet.\n1992 ih a hmuhsuah mi kan umnak leilung pi heltu arsi lampi a hmuhmi ihsin Isaac Newton ih a zumnak lei le van hlolak pi hi thilbuai hnok lak ihsin a mahten a rak semsuah lo timi cu elnak ah a hmang.\non September 3, 2010 at 5:00 am\nkan nih krihfa mi pawlcun kan baibal hi kanpom tlang pi.\nHimi cangan tu khal hi krihfa asi in kathei.\nCun tui a rawnngan mi khal hi pompi atul bik cuanglo.\nKan baibal ngantu khal mi nung, Tu ca ngan tu khal mi nung ansi ih asinan tu ca ngan tu tui adamlai mi asi ruang ah le document a phun phun a fiah nak ding a neih ruang ah pom pi anuam sawn ding ti ah karuat!\nSilas Ren says:\non September 3, 2010 at 1:44 pm\nStephen Hawking hi Scientist a si lo. Philosopher a si. Amah hi ruh-cang nem nat besi tuk a neih ruangah a din hman ding thei lo. A tawng khal a tawng thei lo ih cet thawn ca nganih tawng cop mi a si. Curuangah Science Area thu anih ih theih thei ci a si lo. Science ih subject cu, “Thil cang zo mi tah le cek (Making experiment and measurement the things that had happened)” a si. Cucu anih in a tuah thei lo. Philosophy ih area cu, “Thu suhnak tuah (Asking question)” a si ih, thu hmuahhmuah hi philosophy in sannak famkim a pe thei fawn lo.\nStephen Hawking ih ruah dan a zum pang tumtu hrangah ruah a tul bik mi cu, Sersiamnak thu hi philosophical area si lo in Science area a si ruangah anih, lai tawngin “hmun thu le suan bel” kan timi a din hman ding thei lo le tawng thei lo pa ih sim mi ah zum tlak evidence a um lo. Ziangahtile, tahnak dik lo in thil tah thawn a bangaw. Vawk sa kan tah tikah cuai lung kan hmang pidan (ruler) hman a theih lo. A san lam tahnak ah cuai lung khal hman a theih fawn lo.\nPhilosopher cun a to hmun in thu a ruat dingih, scienctist cun thil cang zo mi a cek in a tah sal ding. Sersiamnak thu hi Science in evidence hawl tikah zum tlak evidence hmuh a si ringring! Cuticun Bible ih dik zia an pawmpi ringring!\nSilas Ren (Pastor & Lecturer)\non September 3, 2010 at 1:46 pm\nMaking experiment and measurement of things that had happened!\nSersiam thu hi thil cang zo mi a si ruangah science in tah le cek a tul tengteng.\non September 11, 2010 at 8:50 am\nKan lai mi hi kan thang so hmang ka ti ih ,zing kan cang theu si maw?\nkan Bible lo bak khui hmun khal ah Zum ding tlak ngai ngai a um maw si?\nkan Bible ih sim mi hi a hman bik ring ring tin ka ruat.\nKan hnih christ fa kan ruah dan cun cu cu thil sual law law a si ding .\nsem suah tu um lawn thil a ra um thei lo . mi nun hrang ah inn a rak um lo ih\ninn kan rak sem suah ih inn a ra um bang in sem suah lo seh la a mah ten a ra um\nding cu a za ah pakhat te hman kan zum lo law law . Kan bible ca thiang hlim in\nLei tlun fim nak leh thim nak in Pathin thu thup an thei ban lo a ti . Pathin ni a nai tuk\nruang ah a si cu BIBLe sun ih a ngan mi a ram kiim cuah co tlang . a si len U leh\nNau tla thu Pakhat lo suh duh ka nei ih in sim thei pei maw / Nu nau zuar aw ti\nvek lei hi sual cu a si ko nan a tuah tu pawl hell kan tla kei maw. Pathin in a ngai\ndam kei maw / sevenday pawl tla hi thu hlo lak an si . ziang ah ti len an hnih cun\nvok sa i len Pathin ih thu kham pah bal a an ruat aw ih a i tu cun . a si len kan hni\nhnih zum tu pawl tla vok sa i pawl hi hell kan tla tluh ding ti nak a si kei cu .\non September 16, 2010 at 1:43 pm\ncccthangte0 ih a ngan mi hi thu hlo lak men a si zo saw na si .\nthu phan men in group mail na run thlak ngam sak bei .\nKan lai mi ti mual phauh na tum maw si .\non September 17, 2010 at 4:16 pm\n” Rev. Sumner R. Vinton and wife of Rangoon, Burma, are receiving congratulation on the birth of a daughter, Ruth Lotise, Nov 24, 1901. While absent from his house, Rev. A. E Carson of our station at Haka, Burma had $140 stolen, with some paper, no trace of which had appeared at last accounts.”\nHi ca hi a san in letsak thei nan um maw? Rev. A.E. Carson hin $ 140 a ru maw, Rev. A.E. Carson ih $ 140 mi dang nih an ruk sak? (American Baptist Mission Magazine)\nkan biak mi kan Pathian a hmin thang that in um hram seh……………….\nHawking ih ruah nak leh hmuh nak a ngan mi cu kan nih lai mi leh khrihfa a ti awk mi zo kip in a thu cu kan zum lo lawlaw ti seh lah kan sar ve ten in kan thin lung sung ah maw a hrek in cu kan kaa ro ri in aw suak in a thu zum lo thu kan suah pi nasa ding ka zum,kei tla ka si ve……..nan midang lam deuh pawl tla an um ih an nih cu zg tin c thlang ti mang bang in an um ko ding…..zg ah ti le mi menmen an c ruang ah c…kan bible sung ah kan pathian a mah ro ri in kei cu thutak leh nun nak ka si,a thawk nak leh a cem nak tla ka c tin fiang ten a sim hlei ah ka tong kam khat te cu lei lung pi siat bal hman seh lah a fang kim tho2 ding a ti….mi rhreak in hi nah ah jesuh a um,khi nah ah jusuh a um,kei mah cu jesuh ka c tin an lo ti tik ah va zum hlah uh tin thu in cah ta mi kha kan mang ring 2 ding a tul sawn in ka zum..\ncccthangteo na comment mi te cu a tha nasa nan….pa khat te ka lo sim ding Thu Kam 10 hi na hlun maw hlun lo c,le mi lai a c mi leh krihfa ka c a ti mi hmuah2 teh an hlun maw hlun lo si???? thu tha ten ruat hu lawng ah inn sak leh aw lo le na sak teh hlan ah na peisa a daih lo pang ding…..sevenday pawl tla an mah leh zum nak daan in pa thian an biak sunday pawl thla an c ve,kan biak mi kan pa thian le pakhat c fawn….zg vek biak nak tla va si hman seh lah va soi sel lo le tha bik ding zg ah ti Kan biak mi kan pathian nih thu in ten leh tik ah fiang ten kan thei leh ding………


Duhhrilnak - Chinland Today Media\nJuly 2, 2009 10:05 pm·0 comments\nSeemtirnak 2:16-17; 3:1-8\nPathian in a hnenah, “Hmuan sungih a ummi thingrah hmuahhmuah na ei thei; asinain a ttha le a sia theihtheinak thingkung ih rah cu na ei hrimhrim lo pei. Na ei asile na ei ni in na thi ding,” tiah a sim. –Seemtirnak 2:16-17\nNupi nu note pakhat in kum hnih a simi a faate duh a hriltermi ka zoh ringring. “Ngasa asilole arsa na thei?” tiah a ti. A nauhaktuk lai ruangah hril daan ding a thiam lo pang ding tiah hril ding pahnih lawng a tuah sak. Duhhrilnak in hril ding tam sinsin a umter vekin duhhriltu cun hril loin a hnong thei.\nEve le Adam cu kiangkap kimvel tthabikmi hmuan-duum ah an rak um. Pathian in Eden hmuan-duum sungih thingrah hmuahhmuah ei theinak thu a pek. Thingkung pakhat hrang lawngah ramri a tuah sak. Duhhril theinak an nei ih ruahnak fim nei lotu ih hril dingah a si. An hrilmi cu riahsiatza a si.\nMi hrekkhat in ramri a tuahsak hngaimi parah Pathian an mawhthluk ih a control hngai tum tiah an puh. Kannih khal Pathian in hril ding in pek.\nIn humhualnak dingah Pathian in ramri a tuah. David in, “Na thukam cu ka hnenah a caam ringring; ka raal pawl hmuahhmuah hnakin ka thei deuh… Na thu zirhmi pawl ka ruah tthat ruangah patar pawl hnakin ka fim deuh. Na thupekmi ka thlun ruangah ziaza ttha lo cu ka hrial zo, Na thu thlun ka duh ruangah,” (Saam 110:98-101) a ti.\nPathian cun in helhkamzet ih thil ttha kan hril thiamnak dingah ramri in tuah sak.\nBawipa na thu thlun dingah in bawm aw,\nNa ttong dimte thei thei dingah;\nMilai ih sawntermi kan si lonak dingah,\nNa duhmi in hrilter aw.\nPathian ih thukham cu in beidongtertu si loin\na kimtertu sawn kan sinak dingah in pek.\nRinsantlak Ka Si Maw?


Leitlun Ah Christian Biaknak Tumbik - Chinland Today Media\nDecember 23, 2012 10:12 am·2 comments\nChina Ram Ih Christian Pawl Thurelsaknak Thawnsal\nPingdingshan, China : Tui kum April 14 ah, China ram Henan ramthen sung ih Pingdingshan khua ah, zumtu hrekkhat inn ih khawmawknak an neih lai mi 52 pawl cu kaih an si. Cumi an kaihmi lak ihsin an hruaitu mi 7 pawl cu, cozah thuneitu pawl in dan an tatsak ih, cumi thu cu December 13 ah an relsak.\nAsinan, an thu an relfel theilo ruangah nidang ih thurel sal ding in an thurelnak can ankhar. December ni 13 sun ih an thurelnak cu zinglam 9:00 am in an thok ih, sunah nazi 1 sung cawl in zanlam 5:00 pm tiang an nei.\nHitawk ih an thurelsak mi Christian hruaitu pawl tla cu, Han Hai, Mipa kum 60, Hu Linpo, Singapore mi Mipa kum 49, Yang Lianbin, Mipa kum 23, Zhang Mian, Nunau kum 37, Cao Xia, Nunau kum 50, Wang En, Nunau kum 20 le Li Dan, Nunau kum 20 mi pawl an si. Tu ah hin an zate in Yee County Detention Center ah ret an si hai.\nThe Christian Post : An International Pew Research Center’s Forum pawl ih an zohfiahnak le, leitlun ih biaknak pawl ih cazin an lak mi ah. Christian biaknak cu leitlun ah a tumbik ti asi. Cazin an laknak ah cun, Christians 2.2 billion, Muslim 1.6 billion, hindu 1 billion, Hindu 500 million an si. Mahte ih biaknak nei le mai duhduh biatu hi 400 million tluk an um ding ti asi. Cumi lak ah zatek zawng in an zoh sal ih, leitlun ih Christian tamnak bik ram an zohfiah mi ah, United States cu a tambik ram asi ih, cumi theh ah, Brazil, Mexico, Russia, Phillipines, Nigeria, China, The Democratic Republic of the Congo, Germany le Ethiopia pawl an si ti in An International Pew Research Center’s Forum cun a tarlang asi.\nKan lairam khal mahte uk awkmi leh mahte in ram neitu ram kan si, bang selah cu himi christian tam naak ram ah kantel ve men ding naan kazum. A poi nawn kati, khrih thawm in leitlun pumpuluk ih hmin cazin ah kamtel thei ding naan, kan tifuh ta riai lo, budish biaknaak ah in ruat men siding kan laimi pawl hi……….\non December 31, 2012 at 12:22 am\nBudish biaknak nan hrelh a bang, Hindu biaknak vei 2 nan telh fawn i,


An Raldonak Ramlakah KIA Ralkap Pakhat Cu “Covid-19 In Na Nu A Thi” Tin An Sim Veten Amahten Nau Bangin A Ṭap Rero – Meifar\nAn Raldonak Ramlakah KIA Ralkap Pakhat Cu “Covid-19 In Na Nu A Thi” Tin An Sim Veten Amahten Nau Bangin A Ṭap Rero\nKachin mino Naw Mai cu ram le miphun hrangah tin ramlakah aum ih thuneihnak latu ralkap pawl a do ṭheu. Ruahsur, khuasik lakah caan a hmang ih ei le in ṭha khal an nei lo nan a nui thucah ruangah beidong a tum lo.\nHringtu a nu cu Covid-19 in a damlo ti a theicia ih a seherh thei tuk. A nu in “Ka pafa, ka damlo ruangah na thinhar hlah. Na nu hi ka dam vivo ding sokhaw, keimah ruangah dungsip hrimhrim hlah maw.\nHi dothlennak ah nehnak kan co lo asilen ralhrang pawl an lal vivo ding, kan tesin fa tiang an rung ukbet pang ding” tin a cah. July 16 ni ahcun “Oxygen a cem ruangah na nu in in cemsan” tin an sim thei cu a thinlung pacannak khal a nosal ih ramlakah nau bangin a ṭap ciamco.\nA rualpi pawl khalin an hnem thei lo, Naw Mai in “Ka nu, ka tuar thei lo…” tin a ṭap. A nui thucah vekin dungsip a tum lo ih ram le miphun hrangah hmailam a pan vivo tum, KIA ralkap pawl khalin tuarpinak an langter.\nChina Ram Ih Pasal Nei Chin Nu Cu Pehtlaih A Theih Nawn Lo Ruangah A Innsang Pawl An Thinhar\nKachin Putar Hi Tulai Leitlun Ih Upabik A Si Thei


Myanmar ramah pawngsual a tam sinsin - The Chin Times\nMyanmar ramah pawngsual a tam sinsin\n2018 kum sung ahhin kumkim lo nauhak siseh, kum kim nunau siseh pawngsualnak 2000 hrawng hi thuțhennak zung ah an thuhla relsak a siih cumi pawl sungah kumkim lo nauhak an tam sawn thu ramdinkhawm thuțhen tlanghmun lubik (ျပည္ေထာင္စု တရားလြတ္ေတာ္ခ်ဳပ္) ih tlangthannak bangtukin theih a si.\nRamdinkhawm thuțhen tlanghmun lubik ih tlangthannak ahhin a tumbikmi sualnak ti’n a tarlang ih kumkim lo nauhak pawngsual hi vei 1120 a um ih kumkim nunau pawngsualnak hi vei 802 an um tiah a tarlang.\nHimi hi pengpi le peng thuțhennak zung ih thurelsak mi an siih thah-awknak thubuai hi vei 1339, rittheihsii thubuai vei 12417, minung zuar thubuai vei 179 le accident ih thihnak thubuai vei 3294 an si.\nKumkim lo nauhak pawngsual thubuai tambiknak hi Yangon ramțhen a siih vei 253 a um, a pahnihnak ah Mandalay ramțhen a siih vei 172, a pathumnak ahhin Irrawaddy ramțhen a siih vei 146 le a palinak ahcun Sagaing ramțhen a siih vei 114 a um.\nKumkim nunau pawngsualnak thubuai cu Irrawaddy ramțhen ah a tambik ih vei 127 a um. A pahnihnak ah Pago ramțhen a siih vei 123, a pathumnak ahhin Mandalay ramțhen a siih vei 121, Yangon ramțhen ahcun vei 102 le Sagaing ramțhen ah 74 a um.\nThah-awknak lam ahhin Yangon ramțhen ah vei 204, Mandalay ramțhen ah vei 168, Irrawaddy ramțhen ah 156 le Pago ramțhen ah 147 a um.\nRittheihsii thubuai ahcun Shan ramkulh ah vei 2626, Kachin ramkulh ah 2370, Sagaing ramțhen ah vei 2015 le Yangon ramțhen ah vei 1856 a um. Himi pawl hi ramdinkhawm thuțhen tlanghmun lubik ihsin thubuai tambiknak hmun an tarlangmi pawl an si. Ref : DVB\nPrevious articleMyanmar Titoih Puai Ih Fehtu lakah Hriamhrei keng an um\nNext articleKawl Kumthar Nikhatnak Ah Mi 3 An Thi, Mi 210 Hrawng Siizung An Thleng


Ka Lo Hngak Ding (Part – 44) - Chinland Today Media\nKa Lo Hngak Ding (Part – 44)\nNovember 30, 2013 1:38 pm·0 comments\nTthal khawhlum tikcu caan a thok thlang nan zingpit ahcun khua a daihzet lai ruangah zingpit ih khawlak sukso pawl cu hlumten an tuanaw hlenhli cio. Pi Tlem cu ihkhun tlun ihsi a ttumlonak khal a zarh teelin a si thlang. Pi Tlem ih thinlung sungah a fanu Awite cu a thi zo. A fanu in ziangtik hmanah a thu a el dah lo. Phone sungih a biakmi kha a fanu ngaingai a si ding tihi a zum thei thlurthlo lo nan a thinlung hmun hrekkhat in a si taktakzia an rak simfiang fawn. A fanu ih duhnak a thlun ding mawsi tiin a von ruat sinih a mitsing murmo’n a lu a thing. A khawsik sen an bol ttuamtto. Kawl milem bia rori a makpa dingah a cohlang thei lo rori. A fanu parih a ttongmi kha a luan tuk pang maw tiin a von ruat sal. “Khapa na tthen hlan sung I be hlah!” tiih a phone a thlak tata kha a si. A fanu in ngaithiam ron dil derhdo sehla a duh. Tutiang ah a fanu duh tak Awite hnen in “Veikhatten ka nu ka be ding” ti hrimhrim a dong hrih lo. A theih lo karah phone a ko nan Parte le Puite vekin phone an pe duh lo vek teh si pang pei maw titiang a ruat. A fanu hin a duh ngaingai ahcun anuih lungkimpi tiang lem ttentto in a nu’n phone a kaih duh lo hmanah tuletu “Ka nu ka be duh” tiin ron cah sehla Pi Tlem cu fate ih duh tukmi rori cu tiih ngairemdan khal a thiam men thei nan atu cu Awite in veikhatte rori hman a nu phone a kawh lomi hi Pi Tlem ih thin tibangbiktu a si.\n“Nan tho ttha maw?” Inn lenglam, ihsi a theihmi aw ruangah Pi Tlem cu a ringh a hon tung vukvi. Parte cun khaizang takin,\n“Kan tho ttha hokhaw. Rong lut aw, sangka ka kalh lo. Buh ti ka thle laklawh ee….”\n“Ai…. Na nu teh?” Parte cu sangka hramih mi ding a hmuhmi ruangah a buh ti thlet lai leitang ah a toh hlukhli ih a tonak ihsin a hong ding. Cule awsuah baibah zetin,\n“Nunu a tho hrih lo. A thawhlonak a zarhin a rei zo. Ziangti ruairiin saw in hong len Sayamah? Mangbang tituk fahran ih zoh phahin Parte cun a sut.\n“Nang hi Upabik maw na si?”\n“Si lo. Ka U ah pakhat a um”\n“Ee…. Singai. Na nu cu a ziang na saw? Veikhat lawnglawng kan tongaw ih…”\n“Ai….. Ziangtin saw in hong len thiam? Hmun so tla na kai thei” Inn sung ihsin Pi Tlem cun a rak biak. Parte le Pi Men cun an von zoh ih Pi tlem cu Hni tanglam kir leihleih fengin a sam tom phahin a ra suak. Parte cun,\n“Nunu!!!!!! Nunu na tho thei zo. Na dam ngah maw?” tiin lungawi takin a va tlan ih a nu cu a va pom. Pi Tlem cun Parte ih liang cu dim teteih beng phekpho phahin,\n“Ka fa, ka dam hokhaw. Thinhar in um hlah maw” a ti hnu ah a rualpi duh tak kiang ahcun a va to. Pi Men cun,\n“Aize!!!! Kan dung kan inn ih I rong ton kha na ngil lelli ka lo ti ih ziangtin na ti fialfial saw? Na ziang na saw?”\n“Ka ziang na ka lo ti ding saw…. Umm……. Sung lam ttiattai lo kan ti mai kei cu!”\n“A singai. Sunglam tthat lo cu mi a zuuk tuk ngai. Na fale khal an upa thluh thlang si. Duataw thlang awla”\n“In duat tuk lamah hi ka bawi hmerhmer hon siah”\n“A hihi na fanu a si ti ka thei sawm! A hnen hmanah veihnih rori thil tthit ka fial si maw. a kut a mawi ka ti tukih ka duh hngen si”\n“Nunu le Sayama, nan thureldan cu rak komneelaw tuk dah nan bang” Parte cun Koca ih Aalu zelh phahin a rak sut. Pi Tlem tei’ pahnih cu zohaw in an hni. Cule awsuah rualaw thlurthli’n,\n“Neelawk tuk lo lamlam” an hon ti tlang.\nPi Men cun tukverh sangkate ihsin hmuanthlang lam cu a von cuan ih Anttam par sengsi zo le le Motol ro sialsi pawl a von hmu. Vainim zakil can fang bial sungah an kho a hmu fawn. Mak ti zetin a zoh rero lai ah Pi Tlem cun,\n“Ee….. Kan Vainim tla kha can an rak tthang man mawsi. Ti toihtu’h kutneh ka hmu ban” tiin lungkimzet awsuah thawn a hon ttong. Parte cu dawr a feh hlanah an hmuan thiangfaiten a tuahta ringring. Hanghnah hangrah khal a tikcu ih zirin a ciing. Culai fangah tlangkam ihsin Ninu a hong langih mawi sersi’n ni tleu cun a hon cerh. Hitiih zohnak ah Ni cu tlang ihsin dongkhat can a sang zo. Ni a suah veten lang thei lo’n mero in a rak tuam ruangah a si. Pi Men cu Ni a sang thlang a hmuh in a tlun a cut thu a thei lohli. Cucun Pi Tlem lamah herin,\n“Ai…. Ka suh a cu thlang ih ka hong lo lennak san ka rel lohli ke”\n“Ee….. San nei in maw na hon?” Pi Tlem cun capoh phahin a sut. An Pahnih in an hni.\n“Si ka lo ti ke. Keimah cu Kawl titoih puai thluh lamih suk dingin ka tumtah sinan lo theih loih suh ka ttul zikih ka suh hlanah na fale rual si rawl ei khawm ka duh. Na fale hman ka hmu kim hrih lopi. Cun, Ka fapa khal mizan a hong thlengih tuizan hi kan innah rawl kan ei khawm pei tiah ka hong lo sawm”. Pi Tlem ttong lohli ding a thei lo. A tthuktthunawk lai ah Coka ihsin Parte cun,\n“Nunu, Canbary cancan na suk thei ding sawm?” a rak ti lohli. Pi Tlem cu a hni. Cule hmaisong zet mithmai thawn a rualpi hlun cu zoh phahin,\n“Kumpi kumziat meng ha tongaw loih kan um? Kum a rak liam vekin kan kum khal a rak upa ve si, hmun sukso hi ka dam hmanah har ka ti zet. Atu betbet cu hiti ka si fawn…… Keiteh na fapa cu ka hmu duh ve tuk sisi…”\n“Ai…… Ngelcel ah ziangtin ha kan ti ke? Thaisun rori kan suk zik fawn”\n“ziangah saw cutiih suh nan tlio ciamco?”\n“A ziangha maw….. Mi hlothlau! Ka fapa upatu cu amai’ tlawngkaipi Shan fala nu thawn an rak cangsual ih tu kha lo theih loih hruaiawk ttul dinhmun an si ih. Ai!!! Ka thin tok nuakno lo ziang! Mai’ miphun le si lo betah biaknak le bangaw lo! A kiangah ka um tam lo tukih a poi tuk rori. Kan hruai lo cun thuhla van deng an thlengter tum ti a si bet! Mi hlothlau!!!”.\nPi Tlem ih thihri an hong sa vutvi! A thu theihmi cun a hna behrek hrawhin a thihri an ron zoi nguahngo. A lusung tiang an kai ih a thluak tirial thluh zik ko an herhkual. Pi Men cu Pi Tlem ih umdan a hmuhin a mang a bang tuk. Culai fangah Parte cun anuih khawruahmi rak kai cih lohli in,\n“Sayama, Nanmah nufa kan innah rawl hong ei sawn uh. Nunu hi a dam cah lai hmanah Canbary can can suh khi a tai lo. Tuizan kan innah rawl kan ei khawm ding maw. Aw ti aw maw. Maw… Maw….” A rak ti ciamco. Pi Men khal a lu a sut ve. Zianghman ttong ngaihnak a thei nawn lo. Pi Tlem cu a kunih a lu cu a kut pahnih thawn a dom. Parte cun,\n“Nunu, na dam hrih lo ngaingai hi. Vong it sal aw” tiin anuih kutin a hruai ih ihnak khan ah a luhpi. Pi Men cun ihnak khan sangka hram tiang a von thlunih seherh zet naih zianghman tuah ding thei lo cun a zoh cuahco. Parte cun puan a kau ih a nu cu duat takin a von itter, puan tthaten a sinter hnu ah leng a ra suaksal.\n“Na nu cu ka ttongmi pakhat khat ngaihlomi a nei pang maw? Ziangtin saw? Kum khal a rak rei tho ih kan dinhmun kan theithiamaw nawn lo pi maw….”\n“Sayama, thu pakhat ka lo sut ding”\n“Aw, ziangha? I sut aw ka fa”\n“Na fapa ih fala nu khi Shan miphun, cule biaknak khal a dang na ti sikhawh”\n“Aw, si ee”\n“Na mo dingah na cohlang thei taktak kem?”\n“Cohlan thei lo cu ngah ding sawm. Kan hruai lo cun thuhla an tibuai tum fawn”\n“Tu nan dinhmun cu na reldan vekin nunau tu nau a pai ti. Asile, nangmah hi fapa si loin fanu sawnih nu si awla ziangtin na tuah ding?”\n“Ka fanu ih duhmi rori cu ka lungkimpi poh kei cu”\n“Miphun dang, biaknak dang rori khal maw?”\n“Ka fa, nunau fim cun an pasal hi an kuaineh thei tuk hokhaw. Thungai ngai in kan sim asile, miphun bangaw lo an neihawk cun an fale cun paih hnam an keng ko nan an thinlung cun nuih lam an ttan sawn ringring. A tam sawn ahcun paih lam ttong hnak hman in nuih lam ttong an thiam naal sawn. Biaknak khalah nuih biaknak an thlun sawn. Cutiih ka ti ruangah miphun dang kan kop ding tinak si lo hokhaw. Lo theih lo thilthu a si ahcun ti thu men….”\n“Umm…… Ka lungawi maw Sayama. Tuizan cu nan nufa in hong uh maw. Ziangdang hman cu kan nei lo nan…. Ei khawm ti thuum ih ei khawm duh ah”\n“Ee…. Si seh law. Na nu a dam si lo maw. Hmeh suan ding ka hon keng ding hokhaw. Buh lawng rak timtuah aw”\n“Ai… Cutin maw? Si hen seh”\n“Sile kei ka suk ding aw. Ka fapa tho hrih lo ka tan hokhaw”\n“Atu teh zosaw rawl rak ruang ding”\n“Buh ka suang ta ih, tihang le hmeh cem in ka vong tuah ding”\n“Ee…. Sile ei thaw awla maw”\n“Sisi… Kha ka feh taktak.” Tiin kotka lan in a liam tiang hni phahin Parte cun a hei cuan.\nParte cu tappi lungthu kiangah a kut pahnih thawn a biang dom phahin Sayama nuih ttong cu a ruat.\n“Nunau fim cun an pasal an kuaineh thei. Miphun bangaw lo an neihawk cun an fale cun paih hnam an keng ko nan an thinlung cun nuih lam an ttan sawn ringring. A tam sawn ahcun paih lam ttong hnak hman in nuih lam ttong an thiam naal sawn. Biaknak khalah nuih biaknak an thlun sawn”. Sayama nuih ttongfang pawl cu Parte ih hnathlam ah fangkhat hnu fangkhat an rong thang ciamco.\n“Hmm!!!!!! Uu ih tlangval hi kan cohlanpi taktak maw ttul ding? Ka cakuat khateh a luan tuk pang maw?” tiin a von ruat. Cuveten a mit tthep fohfo phahin a lu a thing ciamco. A kutin a biang a bengaw, “A cang thei lo. Uu hi mifel tuk a si. Lo theih loih neihawk ttul dinhmun tiangtiang thleng ding cun a nungcang zik lo. Uu cun khavek ruahnak a nei lamlam lo ding” ttin amahte a elaw. Cule a lu a thin reromi cu cawlin thu a ruatsal. “Ca ka kuat hnu ca khal in let lo. Phone khal in ko lo. Ziangha Uu in a ruah ke? In lungkimpi lo cengceng tiin Lo theih loih hruaiawk ttul dinhmun ih tuahawk a tum pang sehla. Uuurrrr” a khawsik an puak surso. A lu thingin khawsik com ferfer ih a um lai ah Puite le Esther cu sangka in an rong lut. Cucun mansahlap in a tonak ihsin a dingih zianghman cang lo vekin a naule cu a va hmuak. Raw lei a man zo thu a simih zanlam mikhual an neih ding thu khal a sim cih fawn. Puite le Esther cun a nu an vong zoh ta ih a nu cun rawl a kilpi thei lo ding ti an theihfiang in mithmai nau emem cun an suaksal. Cule anmah uanu rual lawng phur lo emem in raw lei tim cu an hon tuah…..


VCTH | Archive | Celebrity\nHome » Archives by category » Thuthang » Celebrity\nThin Zaw Wint Kyaw: Ngwe Saung ih a zukmi\nPosted on October 26, 2017 by vcth and saved under Celebrity\nMyanmar Lemcang le Model hminthang Thin Zaw Wint Kyaw cu Ngwe Saung tipi kap ih hot zet ih a zuk mi pawl a Facebook ah a Post. Thin Zar Wint Kyaw cu a ruangrai mawinak in mipi a hip zettu lemcang pakhat a si. Curuangah sexy zuk pawl tu-le-tu in…\nComments Off on Thin Zaw Wint Kyaw: Ngwe Saung ih a zukmi / Continue reading →\nJennifer Lopez a duai hrih lo\nPosted on October 21, 2017 by vcth and saved under Celebrity\nLemcang le hlasak, lam thiam Jennifer Lopez cu kum 48 a si thlang nan a duai hrih lo. Mizaan, October 20 ah New York ih a mai Gym, SoHo Gym ihsin a tlunglam zuk pawl zoh tikah a taksa a sawngnak hmuh ding a um lo rengreng. Jennifer Lopez cu lemcang,…\nComments Off on Jennifer Lopez a duai hrih lo / Continue reading →\nMyanmar ram model lak ih a hot le sexy bik mi Model Lu Lu Aung ih zuk thar hrekkhat pawl:…\nComments Off on Model Lu Lu Aung ih a hot mi zuk thar pawl / Continue reading →\nMiss Universe Myanmar in a cawilu an long sal\nPosted on October 2, 2017 by vcth and saved under Celebrity\n2017 Miss Universe Myanmar, 1st Runner Up ngahtu Miss Shwe Eain Sii cu Miss Universe Myanmar Organization in October 1 ah a Miss sinak le a cawilu an long sal tiah theih a si. Miss Universe Myanmar Organization in “Miss Shwe Eain Sii cu a contract vek in thu a thlun…\nComments Off on Miss Universe Myanmar in a cawilu an long sal / Continue reading →\nLIVE video ah a to sualnak a langmi Po Po\nPosted on August 1, 2017 by vcth and saved under Celebrity\nTulai Kawl Social Media pawl ah rel a hlawh zetmi cu hlasak thiam Po Po ih Live video a si. Hlasak thiam Po Po cu shopping in Bangkok ah a feh. Bnagkok in Facebook in a LIVE video a thlah, cui video ah Po Po cu a to sual ih…\nComments Off on LIVE video ah a to sualnak a langmi Po Po / Continue reading →\nRihanna in Malawi hrangah nasa takin hnatuan\nPosted on June 8, 2017 by vcth and saved under Celebrity\nLeitlun hlasak thiam le lemcang hminthang Rihanna cu leitlun ih farahbik ram pakhat a simi Malawi ram hrangah nasa takin hna a tuan. Rihanna ih Clara Lionel Foundation, Global Citizen le Global Partnership for Education pawl kom aw in Malawi ram ih nauhak pawl fimzir/thiamnak hrangah nasa takin hna an tuan. Hi…\nComments Off on Rihanna in Malawi hrangah nasa takin hnatuan / Continue reading →\nIrene Zin Mar Myint a lungkuai\nPosted on May 18, 2017 by vcth and saved under Celebrity\nMyanmar ram hlasak thiam Irene Zin Mar Myint cu a tlangval pa Kaung Kaung in a tansan ih fala dang a neihsan ruangah lungkuai in ttap thluahthlo lai video Facebook ah LIVE in a thlah. Irene Zin Mar Myint le Kaung Kuang cu an duhawknak kum 8 a si zo…\nComments Off on Irene Zin Mar Myint a lungkuai / Continue reading →\nGrandaddy band ih bass tumtu a thi\nPosted on May 3, 2017 by vcth and saved under Celebrity\nIndie rock band pakhat a simi Grandaddy ih bass tumtu Kevin Garcia, kum 41, cu rinlopin tluknak in a nunnak a cem tiah theih a si. Kevin Garcia cu May 1 sun ah a tluk (stroke) ih May 2 Modesto, California ih a inn ah a nunnak a cem. Granddaddy in an twitter…\nComments Off on Grandaddy band ih bass tumtu a thi / Continue reading →\nHtoo L Lyin in fala a hnam lai Facebook ah Live thlah\nPosted on April 30, 2017 by vcth and saved under Celebrity\nMyanmar ram hlasak thiam hminthang Htoo L Lyin in fala thawn kan date aw tiin fala a hnam lai video facebook ah Live in a thlah. A ngaingai ahcun fala a timi nu hi mi dang siloin a mai nupi a si. Facebook ihsin a Fans pawl capohnah ih a…\nComments Off on Htoo L Lyin in fala a hnam lai Facebook ah Live thlah / Continue reading →\nWyne Suh in a tangah ‘Aungla’ hmin tattoo in ngan\nPosted on January 6, 2017 by vcth and saved under Celebrity\nMyanmar ram nunau hlasak thiam hminthang Wyne Suh Khaing Thein cu a ttang, a hnawi parah, “Aung La” hmin tattoo in a ngan. Cu vek tthiamthiam in rocker Aung La tla in a ttang ah WSKT tiah a ngan ve. WSKT ti cu Wyne Suh Khaing Thein a si ko…


A Dik Lomi Thil - Chinland Today Media\nApril 12, 2010 12:27 am·0 comments\n“Rundamnak cu Amah ih sung lawngah a um; ziangahtile Pathian ih rundam mi kan sinak dingah lei khawvel pumpuluk ahhin minung hnenih pekmi hmin dang zohman an um lo,” tiah a ti. – Tirhthlah 4:12\n– 1 Samuel 19-21\n– Luka 11:29-54\nKa ttuanvo cu a olte na’n ka thluak sungah a rak um lomi cu ka thil lei dingmi cazin sungih behrum a si. A poinak cu, ka nupi Sue in thil lei ding cazin a ngan tikah ziangvek behrum ti a ngan lo. Thil zuarnak khaan tluan zate ka hawl hnu ah thil zuartu ka sut ih, behrum hmeh thawl khat ka lei.\nInn ka thleng ih ka thil leimi ka suah tikah Sue ih i cahmi cu behrum hmeh si loin kan tunu Eliana hrangah behrum cawhnawi sawn a si ti ka thei. Thungai thlak in ka hawl, bomnak khal ka dil ih ka hril. Asinan ka hrang siseh, ka tunu hrangah siseh, thil dik lo ka hril ngah.\nRiahsiatza a simi cu, mi hrekkhat in nunnak timi dawrah “vancung” cazin kai in an feh. Asinan an ttulmi ngaingai cu an ngah thei lo. Thutakzet le midang ih bomnak khal ngah hman hngai sehla, vancungram a thlenpi hngai thei lo. Ziangahtile thuthangttha dang an pom ruangah a si (2 Kor. 11:4).\nJesuh in, “Keimah cu lamzin le thutak le nunnak ka si. Keimah ihsin siar lo zohman ka Pa hnenah an thleng thei lo,” (John 14:67) tiah a ti. Peter khal in, “Rundamnak cu Amai’ sung lawngah a um,” (Tirh. 4:12) a ti. Jesuh Khrih lawng zum in rinsan thlang aw, a diklomi thu ah lungkim hlah. –Dave Branon\nLamzin zate Pathian hnen an thleng thluh lo,\nMi tampi ih an sim phuanmi;\nLamzin dik pakhat lawng a um,\nA hmin ah Khrih Jesuh a si. –Sper\nKhrih Jesuh lawng Vancungram luhnak sangkaa a si.


Ramsung Thuthang Archives - Page 193 of 195 - Chinland Today Media\nAung San Suu Kyi in inn sung khuahkhirhnak an pek mi phelsak dingih ngennak cu tlawngkai ni khat ni ah Supreme Court ah a ngan tiin a ukil nu cun thuthang latu pawl hnenah a sim. Suu Kyi suah dinghi kan dung kum August thla ih US pa ih a inn sung ih a luh cilh ruangah an khuahkhirhnak cu […]\nUnited States Assistant Secretary of State Kurt Campbell cun Kawl ralkap acozah ih Suu Kyi ton an sian lo dingah cun Kawlram ka tlawng lo ding tiih a ti mi parah Kawl ralkap cun Suu Kyi ton ding an sian ruangah Zarhpi ni ah Kawlram khawpi thar Naypyidaw ah feh in Suu Kyi le hruaitu midang pawl a ton ding […]\nby CT Media ·\tMay 8, 2010 ·\nPi Aung San Suu Kyi ih kaihhruai mi NLD party cun Kawlram hrilawknak a tuahtum mi a diklo a si tiih an pom ruangah tui kum hrilawknak ih tel lo dingin thunem hngetnak an tuah ih Kawlram a cozah ih hmin pek ding ni a bikhiah mi May 6 nitiang ih a hmin a pek cuanglo ruangah party nungmi a […]\nby CT Media ·\tMay 7, 2010 ·\nKawlram ih hrilawknak ding hrang timlamnak a neih rero laiah Kawlram ih tlawng ding in US assistant Secretary of State for East Asian and Pacific Affairs, Kurt Campbell cun tumtahnak a nei thu don a si. Kurt Campbell, East Asia ram pawlkom ih sungtuan bawmtu cun Asia ram ih thurelkhawmnak hmaikar ih Philippine ih an neih nak ih a feh […]\nby CT Media ·\tMay 5, 2010 ·\nThe Independent | AFP | AP Kum 21 sung Kawlram mipi zalennak an neih theinak dingih hma rak sial rero tu NLD party pawl cun an lungthli tum leh saduh thah ti kim man hrih lo in an party cu cem lam a pan vivo. Ralkap mi uk acozah ih daan bulhram pi an tuahmi cu a thiang hlim in […]\nby CT Media ·\tMay 3, 2010 ·\nThe Irrawaddy Kawlram nitlak nak lam ih um pawl hrangah Bay of Bengal ihsin ttoruah sur hmaisabik April le May hrawngah thilsia a hrang ding zum a um ruangah nikhua thlengmi zoh ih ralring dingin mi thiamsang pawl cun mipi ralrinnak an pe. Nikhua lam zingzoitu Htun Lwin cun acozah in thlisia hran ding hrang thuthannak tu hnu rei lo […]\nby CT Media ·\tApril 29, 2010 ·\nby CT Media ·\tApril 8, 2010 ·\nYANGON, (Xinhua via COMTEX) – Kawlram acozah ih neihmi Myanmar Economic Bank (MEB) pawl cun April 2, ihsi thok in a milai pawl hnen ah smart card hmangih olsam te ih an paisa an thleng thei lohli thei nak dingah tiin computer hmangin (online) a tuah sak. Myanmar Post le Telecommunication pawl thawn tuantlang in Yangon le Mandalay ih MEB […]\nby CT Media ·\tApril 4, 2010 ·\nInnkang, thlisia le linghnin hin kan leitlun a nuai nasa ih mi tampi thlaphang in an um phah. Mani 31, 2010 ah India ram ih nisuahnak lam Andaman tipi kiang ah magnitude 6.4 tlukih naa in ling a hnin ih zaan nazi 10:24 ah kawlram khal ah a thleng ve. Ti let a tho ih peng ziangmaw ti zat cu […]\nby CT Media ·\tApril 1, 2010 ·\n29, March | NLD party pawl cun tuisun ah Yangon ih an umhmun pi ah tui ttum Kawlram hrilawknak ding hrangih an tel ding maw tel lo ding ti, thu rel khawmnak an nei. Palai mi 160 lenglo in thurel khawmnak an nei ih, anetnak ih thutluknak cu ramthen 14 ihsin palai 2 ciar lawngin, tuini lala ah rel catnak […]\nby CT Media ·\tMarch 29, 2010 ·


Siibawi Thiambik - Chinland Today Media\nJuly 13, 2012 1:03 am·0 comments\nBible Siar Ding: Suahlannak 15:22-27\nKeimah hi a lo damtertu Bawipa ka si.\n– Suah. 50:21\nMinung taksa ruangpum hi cipciarzet le theihthiam harze ih sersiammi a si, ih natfahnak asilole hriamhma kan ton hlan tiang cu amah kel te’n a ttha thei. Cumi hnulam cun co-u kan pek le kan thupittermi cu tidamnak (healing) hawl lampang ah a feh thlang. Pathian cu A Ttongkam sungah “Damtertu (Healer)” in a phuanglang aw nain a tidamnak langtermi le a thupitermi pawl hi milai ruah daan thawn cu a danglam.\nEgypt sal an taanlai ah, Israel mi pawl cu anmah namnehtu zumlotu pawl ih tidamnak an thlir daan in an khuaruahnak a ciahneh. Pathian in Egypt sal taannak sung ihsin zalennak a pek tikah miphun thar dinhmun in Yahweh Pathian ih taa an sinak an zir saal a ttul. Tipisen tthen hnih ah tthen in Egypt raalkap kut sungih a run hnu rei lote ah, Pathian in A minung pawl cu in a theih lomi tidai kha in a hniksak. A liam ciami nithum lai ah Yahweh ih rundamnak vun ciingmang ding ai ah, phunzainak in Pathian an lehrul.\nPathian in tidai cu a thiangter saal, asinan A thupitermi kha Israel mi pawl a zirh hngai. Egypt ram ih an zirmi pawl kha hlonhlo tahrat in Amai’ thu an ngai ding a duh. Co-u an pek dingih a duhsakmi cu Yahweh Pathian thawn an pehtlaih awknak tidam ding hi a si. Bawipa cu a hmaisabik ih an ret asile thlarau daan le tisa daan ah a thluasuah ding. An hrangah Amah cu “Yahweh Rapha, Damtertu Bawipa (The Lord Who heals)” a si ding.\nPathian in kan leitisa hi damcakter ding a duh. Asinan kan thlarau nun tidam ding hi a thupitter (priority) sawn ih Jesuh Khrih thawngin Amah thawn pehzom awknak harhdam kan neih thei ding hi in duhsakzet a si.\nYahweh Rapha, ka nunnak hi Nangmai’ hmuh daan le co-u na pek daan vekin hmu thiam ve dingah in bawm hram aw.\nTuni ah Yahweh Rapha thawn a harhdammi pehtlaihnak nei thei dingin ziamgmi si co-u (priority) ka pek ding?


Rev. Dr. Hre Kio in US cozah palai hnen ah Myanmar ralkap cozah hnukthlak theihdaan thuphumthum a rel | Falam Online Media\nAtufang Myanmar rampi buainak thuthawn pehpar in Indiana Chin Community tawlrelmi US Senotor Todd Young thawn hmuhtonawnak ah rinsanmi Chin upa ṭhenkhat in kan ram dinhmun simrelnak an nei ih US cozahpi in Myanmar ralkap cozah par ih hmalaknak nei seh la a ṭha ding tiih ruah mi thu ṭhaṭha relsuaknak an nei.\nIndiana is home to one of the largest Burmese populations in the United States. Today, I spoke with the Indianapolis Burmese community about the recent military coup in Burma and our support for their people. pic.twitter.com/cmpsG3Grva\n— Senator Todd Young (@SenToddYoung) February 19, 2021\nCumi ah Dr. Hre Kio ih thuburmi cun mipi lung a laak zet. Dr. Hre Kio cun ralkap uknak tawpter dingih hmanfung ṭhabik a timi thuphunthum a rel ih US cozahpi ih bomnak kan mamawh zia khal a rel tel cih.\n1. Myanmar mipi le cozah hnaṭuan pawl ih duhphorhnak hi hmual a nei zet. Abikin CDM hi a hmual a na cuang ih kan hrang ih ruahsannak tumbik kan neihsun khal a si.\nCuruangah US cozah in Civil Disobedience Movement (CDM) cangvaihnak hi in ṭanpi ṭul. US ram um Kawlrammi nih pumpak in siseh pawlkom/biaknak lam khalin siseh theitawk suah ih kan bawm mi cun rei a awh thei nawnlo khal a si thei. Curuangah US cozah ih ṭanpinak kan mamawh, US cozah hrang ahcun $million cu ziang titham khal a si lo.\n2. ASEAN rampi kom policy pakhat cu mah le ramsung cio buainak ah hrolhaw loding tihi a si. Asinan, a takahcun an rak hrolaw.\nCuruangah ASEAN sungtel ram pawl hin ralkap cozah hi Myanmar rampi Ukhruaitu cozah dik dinhmun in pomlo dingah US cozah hin in nawr sak seh. Cule ralkap cozah a cangvai cuca thei lo dingih kan ram tungdingsalnak ding lamziin a ong ding.\n3. Myanmar ralkap hman theih dingih tawlrelmi US/International paisa $5.7 billion hi an kut sungah lut theih lo dingin in kham sak ṭul.\nPresident Biden in $1 billion hrawng cu a kham zo ti`n ka thei. Himi paisa hi Myanmar ralkap cozah kut sungih lut theilo dingin kham thluh theih sehla ralkap cozah cangvaihnak hi nasaten a khawng ban ding tiah ka zum” ti`n Rev. Dr. Hre Kio cun a sim.\nRev. Dr. Hre Kio cun “himi ruahnak 3 hi Senator Todd Young khalin thupi zetin in ruah\nsak ka beisei ih US cozah hnen tiang khal in thlen sak ka beisei” a ti.\n← March 4 : Pu Trump ṭantu ṭhenkhat in Capitol Innpi siim tum sal in cangvainak nei\nPyapon myo, Myoma bazaar innpi a kaang →\nAtufang Chinram Hriamkaibu ṭangrual pawl ih dinhmun